Mišel se u Sarajevu sastao sa članovima Predsedništva BiH | Novinska agencija Beta\nREGION | 20.05.2022 20:10 > 20.05 21:09\nPredsednik Evropskog saveta Šarl Mišel stigao je danas u poslepodnevnim časovima u službenu posetu Bosnu i Hercegovinu, gde se sastao sa članovima Predsedništva BiH.\nMišela su u zgradi Predsedništva BiH dočekali predsedavajući Šefik Džaferović i srpski član Predsedništva Milorad Dodik, a sastanku prisustvuje i šef Delegacije EU u BiH Johan Satler.\nHrvatski član Predsedništva BiH Željko Komšić zbog operacije koju je imao pre dva dana nije u mogućnosti da prisustvuje sastanku.\nPlanirano je da se predsednik Evropskog saveta tokom posete BiH sastane sa predstavnicima vladajuće koalicije na državnom nivou, kao i sa gradonačelnicom Sarajeva Benjaminom Karić.\nKako je najavljeno iz Brisela, Mišel bi tokom sastanka sa zvaničnicima BiH trebalo da se osvrne na proces širenja Evropske unije na Zapadni Balkan.\nUkazaće i na novi momenat u ovom procesu, koji uključuje i stvaranje Evropske geopolitičke zajednice što, kako je ranije naglasio, ima za cilj produbljivanje operativne saradnje da bi se odgovorilo na zajedničke izazove, mir i stabilnost.\nŠef Evropskog saveta će bh. političare pozvati na okončanje krize u kojoj se nalazi država, kao i na prevazilaženje nedostatka poverenja medju zvaničnicima.\nMišel: BiH ima jasnu evropsku perspektivu\nPredsednik Evropskog saveta Šarl Mišel izjavio je večeras u Sarajevu da Bosna i Hercegovina ima jasnu evropsku perspektivu.\nMišel je rekao da Evropska geopolitička zajednica nije zamena za evropski put država Zapadnog Balkana, već mogućnost da one u većem obimu saradjuju sa EU, mada se još ne zna šta bi to tačno značilo.\n"Istinski sam sretan da sam tu kako bih iznova potvrdio vaše opredeljenje EU. Dozvolite da ponovim ono što sam rekao na Bledu. Ja sam istinski uveren da je Zapadnom Balkanu potrebna EU, ali jednako tako i EU je potreban Zapadni Balkan. Vreme je za jedan novi zamah u EU", kazao je Mišel.\nEvropski zvaničnik posle sastanka sa članovima Predsedništva BiH u Sarajevu, najavio je da će u junu biti održan sastanak lidera 27 zemalja članica EU sa liderima Zapadnog Balkana.\n"Želja nam je da produbimo saradnju i nastavimo dijalog", dodao je Mišel.\nPrema njegovim rečima, želeo je da iz prve ruke da čuje šta je to što brine zvaničnike BiH, kao i da sazna koji su to prioriteti da bi EU našla način da pomogne.\n"Dok se mi ovde obraćamo, Rusija izvodi napad nad ukrajinskim narodom, a 90-tih godina BiH je na svojoj koži osetila užasne posledice rata. Znate koliko je važna naša podrška, da zajednički delujemo", istakao je Mišel, kome je ovo prva poseta BiH.\nOn je ocenio da posledice ukrajinskog rata podjednako osećaju svi na evropskom kontinentnu, bez obzira na to da li se radi o promenama u cenama nafte, hrane ili generalno gledano energenata.\n"Pre nekih 20 godina na samitu u Solunu izneto je čvrsto opredeljenje evropske budućnosti za celi region, kome moramo pristupiti na novi način. Danas smo predložili da u junu, u okviru Saveta, razgovaramo o geopolitičkoj zajednici, formatu ili platformi koji, kao što je istaknuto veoma jasno, neće ni na koji način umanjiti značaj procesa evropskih integracija", naveo je Mišel.\nJoš je kazao da EU želi da ubrza političku integraciju, navodeći to jednim od najvećih prioriteta za EU.\n"Zaista verujem u budućnost zacrtanu u 14 ključnih prioriteta iz Mišljenja Evropske komisije", kazao je Mišel.\nIzazovi sa kojima se Evropa suočava, ocenio je, zahtevaju novi način rada.\n"Moramo naći način da ubrzamo proces evropskih integracija, moramo uzeti novi zamah za reforme. Takodje, veoma važno je da se politički lideri sastaju u poverenju i kulturi dijaloga", naglasio je evropski zvaničnik.\nMišel je na kraju obećao pomoć EU pomoć privatnom sektoru i gradjanima BiH, zbog povećanja cena na tržištu.\nSrpski član Predsedništva BiH Milorad Dodik izjavio je da Bosna i Hercegovina treba novu evropsku perspektivu i da upravo predsednik Evropskog saveta Šarl Mišel nudi takvu strategiju.\n"BiH je zaglavljena i neuspešna, a danas posle sastanka mogu reći nekoliko stvari koje bi mogle deblokirati taj put i postaviti BiH na novi put ka EU", kazao je Dodik posle sastanka članova Predsedništva BiH sa Mišelom.\nOn je naveo da postoji saglasnost o tome da je ključno sačuvati mir i stabilnost i da to "nema alternativu".\n"Očuvati mir po svaku cenu, pokušati obezbediti sigurnost snabdevanja i lance snabdevanja, da ljudi budu sigurni u vremenima koja dolaze. Ali primjećujemo da ukupna globalna situacija daje i nove šanse za nova rešenja. Neke zemlje, koje su bile daleko od BiH na evropskom putu, ovih dana apliciraju na članstvo i vreme je da redefinišemo neke stavove", rekao je Dodik.\nPrema njegovim rečima, Evropska komisija bila je nekorektna prema BiH, tražeći ispunjavanje "nekih nemogućih uslova u Mišljenju o 14 prioriteta".\n"Danas sam Mišelu predložio, a misim da se i (bošnjački član Šefik) Džaferović slaže, da napravimo selekciju 14 prioriteta i da završimo pet, šest, koje već imamo dogovorene, kako bi znali da BiH može preferisati i dobiti kandidatski status", naveo je Dodik.\nOn je ocenio da bi to bila nova dinamika, koja bi govorila o "novim očekivanjima i novoj nadi za EU".\n"Nije nepoznato da entuzijazam i na domaćem planu za EU opada. Kretanje prema EU se treba rešavati konsenzusom i modelirati neke stvari", istakao je Dodik.\n"Ako to nije prihvatljivo, neka to uradi Federacija BiH. Mi ćemo biti saglasni i da se na taj način reši. Neka CIK radi svoj posao i pripremi izbore za 2. oktobar, jer ja sam protiv odgadjanja izbora", naglasio srpski član Predsedništva BiH.\nGovoreći o ratu u Ukrajini, Dodik je kazao da mu je žao što se to dešava "jer su i Ukrajinci i Rusi naši prijatelji".\n"Tužni smo što to gledamo i očekujemo da se taj rat što pre završi. Nama je problem uvodjenje sankcija i pridruživanje sankcijama. BiH treba ostati neutralna. Mislim da danas možemo reći da Mišel donosi nove perspektive i vrednosti BiH. Ja prihvatam i novi geostrateški koncept i pozdravljam ga", rekao je Dodik.


Poseta MSP I. Mrkića Jugoistočnoj Aziji\nMinistar spoljnih poslova Srbije Ivan Mrkić posetiće, na poziv svojih kolega, ministara inostranih poslova zemalja domaćina, Mjanmar, Laos, Kambodzu i Vijetnam, od 20. februara do 2. marta ove godine.\nO značaju posete naše državne delegacije regionu Jugoistočne Azije govori i činjenica da su predviđeni susreti ministra Mrkića sa najvišim državnim rukovodiocima zemalja domaćina. Poseta će predstavljati priliku da se osnaži politički dijalog na visokom nivou o najvažnijim međunarodnim i regionalnim pitanjima, zatraži dalja podrška za stavove i politiku naše zemlje, kao i da se analiziraju konkretne mogućnosti za unapređenje ekonomske i drugih vidova saradnje.\nTokom posete je planirano i potpisivanje više bilateralnih sporazuma o saradnji sa zemljama domaćinima, kojima će se dodatno potvrditi tradicionalno dobri odnosi i ojačati okviri za pospešivanje saradnje.\nRegion Jugoistočne Azije, i pored globalne ekonomske krize, ubrzano se razvija i poslednjih godina beleži stabilan ekonomski rast od blizu 6% godišnje, a mogućnosti za saradnju sa zemljama u ovom delu sveta i značajnije prisustvo naše privrede na njihovim tržištima su realne i potencijalno značajne.\nKljučne reči: Vijetnam Kambodža Laos Mjanmar Ivan Mrkić


Slovenija bira između Pahora i Šareca\nBorut Pahor (L) i Marjan Šarec (D) tokom jednog TV duela\nGrađani Slovenije biraju predsednika u drugom krugu izbora.\nViše od 2.500 birališta otvoreno je u 7.00, a prvi nezvanični rezultati izbora očekuju se večeras nakon zatvaranja glasačkih mesta u 19.00. Glasa oko 1,7 miliona građana Slovenija na šestim predsednilkim izborima od sticanja nezavisnosti 1991. godine.\nKandidati su Borut Pahor, kome je istekao predsednički mandat i Marjan Šarec gradonačelnik Kamnika i nekadašnji komičar. U prvom izbornom krugu održanom 22. oktobra Pahor je osvojio 47,10 odsto glasova, a Šarec 24,96 odsto.\nNa trećem mestu, posle prvog kruga, bila je poslanica Evropskog parlamenta Romana Tomc iz Slovenačke demokratske stranke Janeza Janše sa 13,7 odsto, a četvrto mesto je zauzela predsednica opozicione Nove Slovenije Ljudmila Novak sa 7,1 odsto glasova.\nVođa desničarskog Pokreta za ujedinjenu Sloveniju Andrej Šiško dobio je 2,2 odsto podrške birača.


Čačak ima novu reprezentativku - Ozonpress :: internet portal\nTag: reprezentacija, rukomet, sara\nOvih dana stigla je još jedna potvrda da je ŽRK Čačak pravi rasadnik talentovanih rukometašica. Naime Sara Mlađenović (16) dobila je poziv da zaigra za kadetsku reprezentaciju Srbije i već je imala priliku da zaigra na dvomeču Srbija – Crna Gora.\nSvojom igrom na poziciji srednjeg beka, Sara je opravdala poziv koji je dobila, a njen uspešan debi u kadetskoj reprezentaciji je dokaz da se u ŽRK Čačak kvalitetno radi sa igračicama, kako na taktičkom i psihološkom planu, tako i na fizičkoj pripremi.\nDebijem u reprezentaciji Sara je nastavila stopama Tanje Vučković, Olivere Tošović, Ivane Popović, Marije Janjić, Nevene Popović … a nadamo se da će tu tradiciju uskoro nastaviti još neka od mladih rukometašica ŽRK Čačak.\nStonoteniseri u borbi za Trofej Čačka\nSlavko 16/11/2014 u 13:37 Odgovorite\nBRAVO! NOVI CACANSKI I SRPSKI KRALJ


Dodata je nova opcija kod pisanja komentara. Ispod forme komentara postoji polje za štikliranje („Zapamti me“). Ukoliko označite ovo polje sistem će zapamtiti unete podatke, tako da ne morate svaki put da ih unosite kad komentarišete. Ukoliko želite da...\nPoštovani korisnici Blog.co.yu servisa. Pred vama je potpuno novi izgled sajta, rezultat višemesečnog napornog rada Blog.co.yu tima. Nadamo se da će vam se svideti novi dizajn i opcije koje su dodate. Servis naravno zadržava potpunu kompatibilnost i funkcionalnost kao i do...\nOd danas, kao što možete videti, blog.rs je promenio način prikazivanja linkova, koji su od sada u mnogo lepšem formatu (koji je optimizovan za pretraživače). Ukoliko ste negde ostavili linkove ka vašim člancima u starom formatu, to nije problem, jer funkcionišu...\nDragi naši blogeri... od danas možete videti na prvoj strani blog servisa dve nove liste blogova. Prva lista je lista blogova koji se svojim sadržajem, brojem poseta i komentara izdvajaju od ostalih. Druga lista su kandidati za ulazak na prvu listu. Vaše predloge za blogove koji...


Dan planete Zemlje uz "Eco Style" - SDCafe.rs\nHome\tInfoDruštvo\tDan planete Zemlje uz “Eco Style”\nDan jedinog zajedničkog doma koji imamo, planete Zemlje, širom sveta proslavlja se 22. aprila brojnim ekološkim akcijama, debatama, pa čak i ritmovima čuvenog hita "Gangnam Style".\nOvogodišnji Dan planete Zemlje, posebno će proslaviti mladi Amerikanac Tim de Kristofer. On će 22. aprila će izaći na slobodu nakon što je osamnaest meseci proveo u zatvoru zbog neverovatnih optužbi.\nDe Kristofer je, želeći da ukaže na probleme koji se vezuju za crpljenje nafte i njenu upotrebu, svojevremeno prisustvovao aukciji na kojoj se odlučivalo koje će kompanije dobiti pravo na korišćenje naftnih bušotina u SAD.\nJedini problem bio je u tome što on nije bio naftni milioner, već “običan eko-aktivista”. Ovaj tridesetogodišnjak nije optužen za svoje aktivističke napore, kako je to do sada bio slučaj, već za finansijski kriminal.\nNakon što je predviđenih osamnaest meseci proveo u zatvoru, de Kristofer je odlučio da se tamo zadrži još nekoliko dana ne bi li simbolično izašao baš na Dan planete Zemlje.\nNa taj način on želi još jednom da skrene pažnju na loše stanje u kojem se nalazi naša planete.\nProslavi će se priključiti više od milijardu ljudi iz 192 zemalje, ne bi li ukazali na problem koji je ove godine izabran kao noseća tema – suočavanje sa klimatskim promenama.\nEkološko događaji organizovani su širom sveta, pa će tako u Argentini volonteri organizacije “Surfrider Foundation” čistiti plaže celog dana, pozorišne predstave i debate pod sloganom “Face of Climate Change” biće organizovane u Gani.\nJužna Koreja se slavlju priključuje uz ritmove hita “Gangnam Style”, koji je zaovu priliku preimenovan u “Eco Style”. Uz plesne fleš-mob akcije i poznate korake korejske zvezde Saja širom te zemlje biće promovisane ekološke poruke.\nFestival “Earth Day Italia” organizuje se širom Apensinskog poluostrva, sa centralnom proslavom u Milanu, do “Earth Day Network India” u saradnji sa indijskim studentima sprovodi razne akcije po celoj zemlji.\nU meksički Verakruz stigli su volonteri iz celog sveta ne bi li pod okriljem organizacije “Tortugas Fundacion Yepez” pomogli džinovskim kornjačama koje su karakteristične za tu oblast.\nOdbor Skupštine Srbije za zaštitu životne sredine i neformalna Zelena poslanička grupa, tim povodom organizuju okrugli sto "Uticaj javnosti na donošenje zakona" na kome će se raspravljati o saradnji\ni ulozi organizacija civilnog društva i tog Odbora na očuvanju ekologije.\nSvrha obeležavanja 22. aprila je da se upozori na opasnost koja preti životu na Zemlji usled naglog razvoja industrije i porasta potrebe za energijom, što je dovelo do ispuštanja velikih količina otrovnih supstanci u atmosferu i povećanog iskorišćavanja fosilnog goriva, a posredno uticalo i na globalno zagrevanje i klimatske promene…\nDan planete Zemlje je ustanovljen 1970. godine u SAD, nakon ekološke akcije koja je održana tog dana. Praznik posvećen planeti u svetu se obeležava od 1992. godine, kada je na konferencije UN o životnoj sredini u Rio de Žaneiru usklađen dugoročni program za promociju održivog razvoja.\nSve informacije o ovom prazniku, kao i savete o tome kako da se vi uključite u proslavu i pomognete planeti, možete pronaći OVDE.\nŽelezara danas počinje s radom\nŠta bi se desilo kada biste pili...\nPaljenje badnjaka i ove godine okupilo građane...


Klub zdravih navika – svakodnevna podrška onima koji su odlučni da žive zdravo\nZbog ubrzanog tempa života i nedostatka slobodnog vremena, mnogi ne stižu da se pozabave svojim zdravljem, pravilnom ishranom niti fizičkom aktivnošću. Sve je više gojaznih ljudi i dece, a broj savremenih bolesti koje nastaju zbog lošeg načina ishrane i stresa se svakodnevno povećava. Većina ljudi smatra da zdrav način života podrazumeva mnogo uloženog vremena u pripremu hrane i naporan fizički rad. Kako bi olakšala put do cilja onima koji su odlučni da žive zdravo, domaća kompanija koja se bavi proizvodnjom i preradom povrća i voća, Iceberg Salat centar, je pokrenula blog Klub zdravih navika (www.klubzdravihnavika.com). Blog će korisnicima pomoći da saznaju kako da na jednostavan način, bez puno utrošenog novca i vremena, mogu da se hrane zdravo, budu fizički aktivni i zadovoljni sobom.\nKroz rubrike Fitness, Recepti, Mama i dete, Stručni saveti i Detox posetioce bloga će voditi afirmisane autorke blogova o zdravoj ishrani i vežbanju. Fitness - Janka Budimir, Recepti i Iceberg salat centar kuhinja – Mila Vujisić, Mila’s homemade, Mama i dete – Katarina Stojković, Veseli zalogaji, Stručni saveti – Tatjana Popović, Totally Wellness, a u narednom periodu čitaoci će na blogu moći da prate i dnevnu rutinu ISC porodice kroz fotografije, recepte i tekstove Marije Đurovski, Housewife Detox.


Inicijativa DECI odlična platforma za jačanje regionalne saradnje\nDatum objave: 30.10.2019 09:56 | Autor: Biro za odnose sa javnošću MO\nU Podgorici se održava osma konferencija načelnika generalštabova zemalja članica Inicijative odbrambene saradnje (Defence Cooperation Initiative - DECI). Načelnike generalštabova Italije, Slovenije, Albanije, Austrije, Mađarske, Hrvatske pozdravio je ministar odbrane Predrag Bošković i poželio uspješan rad.\nTom prilikom poručio je da je inicijativa DECI koja je pokrenuta 2012.godine zemljama članicama donijela brojne prednosti. ''Naše zemlje dijele interese u oblasti odbrane, stvarajući bezbjedan region zajedničkim učešćem u misijama, operacijama, edukacijama i obukama. To je ključna inicijativa u regionu koja doprinosi razvoju zajedničke političko-vojne politike u oblasti bezbjednosti i odbrane'', kazao je Bošković. On je dodao i da su principi DECI inicijative – udruživanje i dijeljenje, razumijevanje i izgradnja povjerenja među zemljama članicama savršeno povezani sa crnogorskim strateškim ciljevima i poručio da je ''samo otvorena i iskrena saradnja ključ je za stabilnost i prosperitet. Zato naglašavam crnogorsku posvećenost da ostanemo pouzdan partner u duhu NATO sistema pametne odbrane i evropskog koncepta udruživanja i dijeljenja.''\nNačelnik Generalštaba Vojske Crne Gore, brigadni general Dragutin Dakić je kazao da je konferencija idealna prilika da se razmijene iskustava i gledišta vojne saradnje u regionu. ''Crna Gora ima tri strateška vanjsko-politička cilja: puno članstvo u NATO, potpuna integracija u EU i regionalna sigurnost i stabilnost. Ostvarenju prvog cilja u velikoj mjeri doprinijela je činjenica da smo na samom početku evroatlantskih integracija shvatili da su regionalne inicijative i saradnja podjednako važne kao NATO i EU integracije.''\nTokom ovogodišnje konferencije razgovaralo se o stabilnosti balkanske regije i u tom kontekstu doprinosu NATO KFOR-a i EUFOR ALTHEA, a razmatrana su i pitanja saradnje kroz NATO koncept vodeće nacije (FNC, Framework Nation Concept). Načelnici generalštabova su se osvrnuli i na izazove i prijetnje sa kojima se države u regionu suočavaju, kao i na modele zajedničkog odgovora.


Ćiro posmatra treninge Shenhua i zbija šale - Klix.ba\nMediji prate svaki korak\nIako je novi trener Shenhua nekoliko dana, bivši selektor BiH, Miroslav Ćiro Blažević još uvijek samo posmatra treninge kineske ekipe koju je preuzeo nakon što je podnio ostavku na mjesto selektora naše reprezentacije.\nPrema informacijama sa zvanične web stranice kineskog prvoligaša, Ćiro je prisustvovao za medije otvorenom treningu na kojem nije uzimao direktno učešće, već je ekipu posmatrao iza aut linije.\nOdgovarajući na novinarska pitanja, Ćiro je rekao da je zadovoljan izgledom tima koji smatra veoma talentovanim. On je istakao da se raduje povratku četvorice reprezentativaca.\nBlažević je rekao da će mu se u januaru pridružiti dva asistenta na klupi za koje je rekao da su odlični treneri sa kojima je ranije sarađivao. Također je pohvalio rad dvojice kineskih trenera koji trenutno rade sa timom.\nSudeći prema oficijelnoj stranici, Ćiro je zaludio Kineze koji ga prate na svakom koraku, slikaju i snimaju. Ističu da ima manire političara i odličan smisao za humor.


Platformabh – Smanjenje rizika od katastrofa » Treća konferencija platforme za smanjenje rizika od katastrofa Bosne i Hercegovine\nTreća konferencija platforme za smanjenje rizika od katastrofa Bosne i Hercegovine\nMinistarstvo sigurnosti BiH i UN za BiH, u saradnji sa entitetskim upravama civilnih zaštita, organizirali su u Sarajevu 02.12.2015. godine, treću konferenciju Platforme za smanjenje rizika od katastrofa Bosne i Hercegovine na temu “Požari“.\nNa konferenciji je bilo govora o požarima u Bosni i Hercegovini koji su stalni izazov za civilnu zaštitu i vatrogasce, kao i za lokalne zajednice . Također, raspravljalo se o problemima i izazovima sa kojim se susreću nosioci strukture zaštite i spašavanju od požara. Konferenciju je otvorio Dragan Mektić, ministar sigurnosti Bosne i Hercegovine i Ayman Ebulaban, rezidentni predstavnik UNICEF-a u BiH, kao predstavnik UN-a. Prisutnim se, između ostalih, obratio i Fahrudin Solak, direktor Federalne uprave civilne zaštite.\nKonferenciji su prisustvovati predstavnici nadležnih institucija i organa iz Bosne i Hercegovine u oblasti zaštite od požara, eksperti, predstavnici međunarodnih institucija i organizacija, ambasada i privatnog sektora.\nTokom Treće konferencije Platforme, u prvom dijelu, prezentatori su izlagali na teme kao što su:\nZaštita i spašavanje od požara i vatrogastvo – Republička uprava civilne zaštite Republike Srpske i Federalna uprava civilne zaštite Federacije BiH\nPožari sa akcentom na rano upozoravanje – dr. Nikola Nikolov, ekspert EU za požare\nStandardi i standardizacija u Bosni i Hercegovini – Institut za standardizaciju Bosne i Hercegovine\nU drugom dijelu Konferencije učesnici su podijeljeni u četiri grupe i raspravljali o četiri cilja koja proizilaze iz Sendaji deklaracije usvojene na 3. Svjetskoj konferenciji o smanjenju rizika od katastrofa održane u Sendajiu – Japan,a u odnosu na požare. Ti ciljevi su:\nRazumijevanje rizika od katastrofe\nJačanje upravljanja rizicima od katastrofa\nUlaganje u smanjenje rizika od kastrofa radi povećanja otpornosti\nJačanje pripravnosti na katastrofe za efikasan odgovor i za unaprijeđenu ponovnu izgradnju prilikom oporavka, sanacije i obnove.\nNakon završetka rada radnih grupa prezentirani su rezultati i preporuke koje su usaglašene između nadležnih institucija u oblasti zaštite i spašavanja u BiH.\nDiskusije koje su pratile navedene teme tokom Treće konferencije Platforme za smanjenje rizika od katastrofa potvrdile su spremnost svih učesnika da aktivno doprinose poboljšanju stepena organizovanosti i efikasnosti svih subjekata društva u cilju smanjenja rizika od katastrofa – požara , a u okviru važećih zakonskih propisa.\nU skladu sa tim usvojene su preporuke, u kojima se predlaže sljedeće:\nNаdležnim orgаnimа entiteta i Brčko distriktа BiH dа izvrše аnаlizu zаkonа koji regulišu oblаst zаštite od požаrа i vatrogastva i dа preduzmu neophodne mjere u cilju poboljšаnjа zаkonske osnove kojа bi zа rezultаt imаlа bolju orgаnizаciju i funkcionisаnje svih subjekаtа od znаčаjа zа zаštitu od požаrа i vatrogastva.\nSubjektimа od znаčаjа zа zаštitu od požаrа i vatrogastvo ntiteta i Brčko distrikta BiH dа sаgledаju postojeće procjene ugroženosti od požаrа i izvrše dodаtnu аnаlizu tih procjena uključujući scenаrije, kаpаcitete preventive i odgovora i u sklаdu sа tim izvrše аžurirаnje plаnskih i drugih dokumenata.\nVlаdаmа entiteta i Brčko distriktа BiH dа u skladu sa Studijom gašenja požara u BiH, koju je usvojilo Vijeće ministara Bosne i Hercegovine, rаzmotre potrebu i mogućnost nаbаvke letjelicа zа izviđаnje i podršku gаšenjа požаrа iz vаzduhа.\nNаdležnim ministаrstvimа i institucijаmа entiteta i Brčko distriktа BiH (za poljoprivredu, šumаrstvo i vodoprivredu, kao i šumskа gаzdinstvа) dа pokrenu aktivnosti na uspostаvljаnju sistemа rаnog upozorаvаnjа nа požаre u šumаmа.\nDа se preduzmu dodаtne mjere nа izgrаdnji svijesti kod grаđаnа, sа аkcentom nа školsku populаciju u osnovnim i srednjim školama, o postojаnju rizikа od požаrа sа posebnim osvrtom nа potrebu i znаčаj preventivnog djelovаnjа uključujući i neophodnost osigurаnjа imovine.\nNаdležnim orgаnimа i institucijаmа entiteta i Brčko distriktа BiH dа sаgledаju trenutnu strukturu, opremnjenost i obučenost subjekаtа od znаčаjа zа zаštitu od požаrа i vatrogastva i usklаde sа procjenom ugroženosti od požаrа.\nNаdležnim orgаnimа i institucijаmа u Bosni i Hercegovini da izvrše аnаlizu Stаndаrdnih operаtivnih procedurа zа аngаžovаnje Oružаnih snаgа BiH u pomoći u slučаju prirodnih ili drugih nesreća s ciljem eventualne dogradnje istih.\nNаdležnim orgаnimа i institucijаmа u Bosni i Hercegovini da izvrše identifikaciju postojećih i izgradnju /uređenje novih mjesta zahvata vode za helikoptere Oružаnih snаgа BiH i njihovo mapiranje u cilju efikasnog gašenja požara otvorenih prostora iz vazduha.\nNаdležnim orgаnimа i institucijаmа u oblаsti zаštite od požаrа i vatrogastva dа primjenjuju i provode međunarodne stаndаrde koji uređuju oblаst zаštite od požаrа i vatrogastva.\nRazviti, povremeno ažurirati i povremeno objavljivati po potrebi informacije o rizicima od požara zasnovane na lokaciji uključujući karte rizika od požara za donosioce odluka, opću javnost i zajednice koje su u opasnosti od izloženosti rizicima od požara u odgovarajućem obliku, pomoću geoprostorne informacijske tehnologije.\nPokrenuti inicijativu kod nadležnih institucija u Bosni i Hercegovini o uvrštavanju u nastavne planove i programe osnovnih i srednjih škola teme u oblasti razumijevanja opasnosti i rizika, posebno od požara, kao i preventivnim mjerama zaštite od požara.\nProvoditi kontinuirano aktivnosti na podizanju svijesti javnosti putem medija, društvenih mreža, kroz kampanje i dr., o opasnostima i rizicima od požara i važnosti provođenja lične i uzajamne zaštite građana u slučaju požara.\nJačati odgovornost i koordinaciju od lokalnog do nivoa Bosne i Hercegovine.\nPovećanje medjusobne saradnje i razmjena najboljih praksi izmedju nadleznih institucija/organa/tijela u cilju prevencije i bržeg djelovanja.\nOsnovati profesionalne vatrogasne jedinice u skladu sa zakonom gdje nisu formirane (općine i gradovi).\nJačati inspekcijske organe u oblasti zaštite od požara i vatrogastva.\nOsigurati strogo poštivanje propisa koji uređuju ugradnju standardiziranih materijala u cilju protivpožarne zaštite kao i drugih građevinskih, odnosno tehničkih mjera u javnim objektima /ustanovama i višestambenim objektima.\nJačati saradnju između javnog i privatnog sektora s ciljem povećanja otpornosti na opasnost od požara.\nNa osnovu naprijed navedenog predloženi su sljedeći zaključci:\nUsvaja se Informacija Ministarstva sigurnosti Bosne i Hercegovine o održavanju Treće konferencije Platforme za smanjenje rizika od katastrofa Bosne i Hercegovine.\nZadužuje se Ministarstvo sigurnosti Bosne i Hercegovine da, u skladu sa članom 11. i 12. Okvirnog zakona o zaštiti i spašavanju ljudi i materijalnih dobara od prirodnih ili drugih nesreća u Bosni i Hercegovini, preporuke dostavi nadležnim institucijama Bosne i Hercegovine, entiteta i Brčko Distrikta BiH, kao i ostalim učesnicima Konferencije, te koordinira aktivnosti na realiziranju istih.


Vesti, 20.02.2020, 03:30 AM\nIstraživači kompanije Wordfence otkrili su do sada nepoznatu ranjivost u ThemeREX Addons, WordPress dodatku instaliranom na hiljadama web sajtova, koju napadači koriste kako bi kreirali korisničke naloge sa administratorskim dozvolama i preuzeli ranjivi web sajt.\nNa osnovu procena Wordfencea koji se bavi zaštitom WordPress sajtova, dodatak je trenutno instaliran na najmanje 44 000 web sajtova.\nThemeREX, kompanija koja stoji iza ovog WordPress dodatka, ima preko 466 komercijalnih WordPress tema i templejtova koje prodaje i koji instaliraju ThemeREX dodatak kako bi pomogli korisnicima da ih lakše konfigurišu i upravljaju njima.\n„Preko 30000 kupaca koristi naše Premium WordPress teme za svoje web sajtove, uključujući neke od najboljih svetskih brendova i kompanija“, kaže kompanija na svom web sajtu.\n“Ova greška omogućava napadačima daljinsko izvršavanje koda na web sajtu sa instaliranim dodatkom, uključujući mogućnost izvršavanja koda koji može ubacivati administratorske korisničke naloge”, kaže analitičarka pretnji Wordfencea Kloi Čemberlend.\nPredlog stručnjaka Wordfencea je da korisnici privremeno uklone ThemeREX ako koriste verziju posle verzije 1.6.50 dok ne bude objavljena zakrpa.\nWordfence nije želeo da iznese više detalja o bagu s obzirom da se aktivno koristi za napade, ali je kompanija želela da upozori korisnike ThemeREX-a.\nFirma koja stoji iza ThemeREX-a još uvek se nije oglasila ovim povodom.\nMozilla će vam uskoro omogućiti da izvezite lozinke sačuvane u Firefoxu u CSV fajlu koji kasnije možete da uvezete u menadžer lozinki ili da ga... Dalje\nKineski i iranski hakeri pokušali su da hakuju email naloge saradnika kandidata demokrata za predsednika SAD, Džoa Bajdena, i aktuelnog američkog p... Dalje\nSaveznom sudu u San Hozeu, u Kaliforniji, podneta je kolektivna tužba protiv Googlea, a tužbu je podnela advokatska kancelarija Boies Schiller &... Dalje


Ilustracija (AP Photo/Vadim Ghirda)\nU prethodnih deset godina u Srbiji je ubijeno 327 žena u slučajevima rodnog nasilja, a samo 2015. godine centrima za socijalni rad prijavljeno je skoro 19.000 slučajeva nasilja nad ženama, rečeno je u debati "Kakav je odgovor na nasilje" priređenom povodom Međunarodnog dana borbe protiv nasilja nad ženama, 25. novembra.\nŠef Odeljenja Delegacije EU u Srbiji za pravosuđe, unutrašnje poslove i podršku civilnom društvu, Nikolas Bizel, rekao je da je borba protiv nasilja nad ženama u srži evropskih vrednosti, ali i pored toga i u samim članicama Evropske unije statistika o slučajevima rodnog nasilja je i "dalje loša".\n"Jedna žena od tri u EU iskusila je neki oblik rodnog nasilja. Postoje i dalje slučajevi devojčica koje su udavane kao maloletne, a imamo i nemali broj žena koje su čak ubijali partneri i muževi. Zato je pitanje podizanja svesti o ovom problemu važno i u samim članicama Unije", naveo je Bizel i podsetio da je prošle godine doneta direktiva o žrtvama rodnog nasilja.\nEU pokušava da kroz finansijsku pomoć unapredi borbu protiv ovakve vrste nasilja. Prošle godine donet je petogodišnji rodni akcioni plan, a jedan od cijeva je da se osnaže žene i da se bore protiv nasilja. Finansijska pomoć EU fokusirana je na to, rekao je Bizel.\nBizel je kazao da je Srbija ima dobre zakone o rodnoj ravnopravnosti i sprečavanju nasilja u porodici, ali da je problem u njihovoj primeni.\nPoverenica za zaštitu ravnopravnosti Brankica Janković rekla je da su neravnopravnost žena i izloženost diskriminaciji suština problema i da se radi o globalnom i teškom problemu.\nPoblemi nastaju u primeni relativno dobrog zakonodavnog okvira, rekla je ona. Čak i da se donese savršeni zakonski okvir, ostaće suštinski uzrok, a to je duboko ukorenjena rodna diskriminacija i patrijahalni model odnosa koji se razvija ne samo u našem društvu, nego i širom planete.\n"Svake godine duplira se broj prijava nasilja nad ženama, od kojih se 46 odsto odnosi na fizičko, 30 na psihičko, a ostatak na verbalno i druge vrste nasilja", kazala je poverenica.\nOna je rekla da su, pored efikasnog sistema zaštite, u borbi protiv nasilja nad ženama ključni ukazivanje na "rodne uloge" i promena kulturnih obrazaca. "Teret rodne uloge ne pritiska samo žene, već i muškarce. Moramo menjati kulturne obrasce jer deca gledaju kako se ponašaju oni koji s njima žive", ocenila je Brankica Janković.\nU poslednjih par godina u jednoj evropskoj medijskoj kampanji pojavio se podatak da je porodično nasilje najčešći uzrok smrti žena i da ih je više stradao od partnera nego u saobraćajnim nesrećama. „Ti podaci treba da nas zastraše, oni ne ohrabruju, ali nam daju više mogućnosti da sagledavamo probleme. Do pred 10-15 god nismo ni imai ove podatke i dovoljno istraživanja“, rekla je ona.\nOna je rekla da je ove godine centrima za socijalni rad prijavljeno 12.746 slučajeva, što je dupo više nego pre godinu dana. Broj prijavljenih slučajeva se svake godine duplira, rekla je i pozvala da se radi na preventivi i da je važno da se i sa decom radi kod kuće, te da ne vredi ako im se samo govori šta je ispravno, ukoliko deca gledaju drugačije ponašanje. Važne su, rekla je, i školske i predškolske ustanove.\nZamenica ombudsmana Gordana Stevanović ocenila je da nadležne institucije nisu adekvatno reagovale u velikom broju slučajeva kada su žene prijavile nasilje. "Te institucije, poput centara za socijalni rad, policije, zdravstvenog sistema ili tužilaštva, u velikom broju slučajeva nisu međusobno komunicirale, a pored toga, svaki od tih sistema vodi posebnu evidenciju o prijavljenim slučajevima nasilja", navela je Gordana Stevanović.\nOna je kazala i da veliki broj zaposlenih u nadležnim institucijama nije obučen za adekvatno postupanje u slučajevima nasilja nad ženama. "U pogledu obuke, najdalje je otišla policija. Istražujući 14 slučajeva femicida, utvrdili smo da u 12 slučajeva zaposleni u institucijama nisu preduzeli sve potrebne mere kako bi sprečili tragičan ishod", rekla je zamenica ombudsmana.\nBranka Drašković, posebna savetnica u Kabinetu potpredsednice Vlade Zorane Mihajlović, rekla je da je rodna ravnopravnost složen problem koji se mora rešavati multisektorski, a naglasila je i da je važna partnerska uloga i učešće muškaraca. „To nije rat polova, cilj je da život bude što kvalitetniji i za žene i za muškarce, jer sve što je dobro za jedne dobro je i za druge“, rekla je ona.\nDržava mora delovati na razne načine na svest ljudi, a upravo je rodno zasnovano nasije neprijatej koji vekovima traje na ovim prostorima i u celom svetu. Borba protiv nasilja zahteva multisektorski pristup, a doprinos mora da da celokukupna javnost, naglasila je Branka Drašković.\nPredstavnica Autonomnog ženskog centra Tanja Ignjatović kazala je da su centri za socijalni rad po službenoj dužnosti sudski postupak pokrenuli u samo deset odsto od 18.746 prijava nasilja nad ženama. "Od 6.500 krivičnih prijava u 2014. godini, odbačen je 51 odsto. Kada predstavnici vlasti, poput (potpredsednice Vlade i ministarke) Zorane Mihajlović pozovu žene da prijave nasilje, imamo veći broj prijava, ali zbog neefikasnosti sistem ne može da izdrži to povećanje", rekla je Tanja Ignjatović.\nPrimetila je da je iz termina „nasilje nad ženama“ nestala reč „muško“ i podsetila je da se još 1995. grupa žena akcijom borila za ulice koje bi bile sigune noću, ali da je danas za žene najveća opasnost njihov dom. „Žene su najviše tučene, maltretirane psihički, fizički i seksualno od članova porodice i ljudi koje poznaju“, rekla je ona.


NOVA SEZONA U VUКU POLEĆE SA PREDSTAVOM „TICA”\nNOVA SEZONA U VUKU POLEĆE SA PREDSTAVOM „TICA”\n6 октобра, 2020 Ostavite komentar\nTeatar VUК započinje novu sezonu posle šestomesečne pauze, premijerom predstave TICA u režiji Miška Milojevića, u sredu, 7. oktobra 2020. godine.\nPrema romanu „Birdy” Vilijema Vortona, dramski tekst Naomi Volas (u prevodu Branislave Jurašin) je priča o dvojici dobrih prijatelja, od kojih je jedan opsednut pticama i težnjom da sam poleti, dok je drugi mnogo racionalniji i okrenut uobičajenim željama mladog čoveka. Međutim, obojica iznenada i nevoljno bivaju bačeni u vrtlog velike ratne klanice, te se ova priča razvija od bezbrižne mladosti do surove stvarnosti opterećene postratnim traumama.\n„Tica” je priča o snazi iskrenog i dubokog prijateljstva, o zastrašujućim efektima koje rat ostavlja na psihu čoveka, ali pre svega osnovna misao ovog komada je definisana stalnom i snažnom ljudskom potrebom da se prevaziđu sve moguće i nemoguće granice kako bi se dosegla krajnja sloboda i nesputanost pojedinca.\nOva predstava o prijateljstvu i slobodi otkriva jednu generaciju mladih, ali izuzetno talentovanih i maštovitih glumaca, koji će tek, u vremenu koje dolazi, osvajati punim zamahom naše pozorišne scene: VUКAŠIN JOVANOVIĆ, STOJŠA OLJAČIĆ, NEMANJA STAMATOVIĆ, ALEКSANDAR КECMAN, ŽELJКO MAКSIMOVIĆ i DRAGAN SEКULIĆ.\nAutor scenografije je Milan Miladinović, autor kostima Mina Miladinović, a muziku za predstavu komponovao je Božidar Obradinović.\nZa sve premijere u ovoj pozorišnoj sezoni, kao i za sve predstave sa mesečnog repertoara, Teatar Vuk će obezbediti određeni broj besplatnih ulaznica za zdravstvene radnike, koji su visoko profesionalno, predano, svakodnevno i nesebično pomagali drugima. Ovo je samo mali deo naše zahvalnosti za sve što su uradili i što i dalje rade za nas u borbi sa korona visrusom, svesni njihovog napora, njihovog požrtvovanja i hrabrosti kojom su sačuvali živote generacijama koje dolaze.\nNovi prijatelj Teatra VUК je ALTA banka uz čiju pomoć ponovo otvaramo vrata našeg pozorišta odgovorni zajedno.\nTags: Miško Milojević, Teatar VUК, Tica\n« Početak jeseni u Reflektor teatru\nSEMPER IDEM najbolja predstava 65. Sterijinog pozorja »


Prnjavorčanin uhapšen zbog 94 krivična djela prevare i falsifikovanja | Banjaluka.net\nPrnjavorčanin uhapšen zbog 94 krivična djela prevare i falsifikovanja\nČetrdesetdvogodišnji muškarac iz Prnjavora uhapšen je zbog sumnje da je na području opštine Prnjavor počinio 94 krivična djela prevare, falsifikovanja isprave i navođenja na ovjeru neistinitog sadržaja.\nKako saznaje portal banjaluka.net riječ je o Daliboru Mlađenoviću, instruktoru u auto-školi “Mlađenović Matrica” iz ovog grada.\nOn je uhapšen juče u okviru akcije “Administrator”, nakon što je na osnovu naredbe Osnovnog suda Prnjavor, policija izvršila pretres stambeno-poslovnih objekata i drugih objekata u kojima stanuje i koje koristi uhapšeni muškarac.\nPortparol Centra javne bezbjednosti Banjaluka Marija Markanović rekla je da su hapšenje izvršili pripadnici Policijske stanice Prnjavor pod nadzorom banjalučkog Okružnog tužilaštva, a pronađeni su predmeti koji će poslužiti kao dokaz u krivičnom postupku.\nTokom kriminalističke obrade utvrđeno je da je to lice na području opštine Prnjavor od 2011. do kraja 2015. godine izvršilo ukupno 94 krivična djela, od kojih šest prevara, 44 falsifikovanja isprave u sticaju sa 44 krivična djela navođenja na ovjeru neistinitog sadržaja, precizirala je Markanovićeva.\nOna je istakla da je uhapšeni danas uz izvještaj o počinjenim krivičnim djelima sproveden u Okružno tužilaštvo Banjaluka, na dalje postupanje.\nPolicija nastavlja rad na dokazivanju navedenih krivičnih djela i identifikovanju ukupnog broja lica kojima su falsifikovana dokumenta i njihove eventualne odgovornosti.


Ekonomija po Aleksandru Vučiću: Riječnik pojmova iz ekonomije i obraćanja naciji – Haber.ba\nFleš procjene, rejtinzi, dži-di-pi (GDP), fič, kvartali Evrozone, komponentaši, damping cijene – samo su neki od pojmova koje možemo čuti prilikom obraćanja predsjednika Aleksandra Vučića, neke svakako češće od drugih.\nAleksandar Vučić - RTS.rs\nUkoliko ponekad slušate predsednika Srbije Aleksandra Vučića kako priča o ekonomiji zemlje i ništa ga ne razumete, ne treba da se zabrinete, jer verovatno niste studirali ekonomiju.\nKako piše “Istinomjer”, u svojim redovnim obraćanjima naciji, Vučić se ne libi da predstavi i raskošnu lepezu stranih i(li) stručnih izraza s kojima barata. Neki od njih su se proteklih godina već “primili” u javnosti, pa, deluje, skoro da svi znaju ili makar naslućuju šta je to dži-di-pi. Sve to, kao što možemo da se uverimo prateći konferencije za medije, prati i beskonačno nabrajnje brojki.\n“U drugom kvartalu očekivali smo rast od minus 14,4 odsto, a zatim je bolja procena bila minus 9,9 odsto, tek na kraju su nam očekivanja bila rast izmedju minus šest i sedam odsto, a on je bio minus 6,5 odsto”, rekao je Vućić u petak.\nOsim mnogih brojki, tu su i rejtinzi, fleš procene, inflacija, monetarna politika, garantne šeme, o kojima je Vučić govorio krajem jula.\n“Sa svim merama uspeli smo, i uz dobru monetarnu politiku NBS, godišnja inflacija je bolja i od uspešnijih evropskih zemalja. Rejting agencije su ogromnom broju zemljama smanjivale rejtinge i očekivanja, Srbija je i kod Fiča i Standard and Poor, ubedljivo najbolja u celom regionu. Za nas je važno što je poljprivreda dobra, ima 9,8 odsto učešća u BDP-u, a ove godine očekujemo da će biti 10 odsto, imajući u vidu izvanrednu godinu i rezultate”, govorio je Vučić.\nRast BDP-a je pojam s kojim politički akteri često manipulišu i koriste ga za spin o ekonomskom napretku. Isti slučaj je i sa visinom prosečne plate, stopom nezaposlenosti, za čije merenje su se metode promenile, pa su podaci neuporedivi sa ranijim periodom, koje redovno prate izjave sa nekim “najvećim uspehom u istoriji”.\nDamping – plasiranje proizvoda na tržište po preniskim cenama (koje ne pokrivaju ni troškove proizvodnje). Ovo se radi ili tako da država izdaje državnu pomoć za proizvodnju ili prekomernom proizvodnjom, posle čega se proizvođači rešavaju zaliha plasmanom po sniženim cenama na stranim tržištima.\nFič, Standard & Poor – dve od tri najznačajnije agencije za kreditni rejting na finansijskom tržištu. Osnovne aktivnosti agencije za kreditni rejting su analiziranje i davanje mišljenja o kreditnoj sposobnosti kompanija (“corporate rating”) i država (“sovereign rating”). Pored toga postoje rejtinzi lokalnih samouprava (“municipality rating”), rejtinzi projekata (“project rating”), finansijske snage banaka (“financial strength rating”) itd.\nEurostat – Statistički zavod Evropske Unije (Eurostat) prikuplja i objavljuje statističke podatke iz država članica, država izvan EU, kao i od međunarodnih organizacija kako bi mogao da se prati učinak učinaka politika EU.\nFleš procena – rana procena, utemeljena samo na podacima o privredi, koji su u tom trenutku poznati.\nTeme:Aleksandar Vučić, ekonomija, obraćanja naciji, riječnik pojmova


Foto: Ilustracija | Zubić: Berači gljiva neće biti oštećeni\nSrna 01.12.2020 11:06\nBANJALUKA - Pravilnik o uslovima korišćenja i načinu sakupljanja ostalih šumskih proizvoda, koji sutra stupa na snagu, donesen je s ciljem uvođenja više reda u ovu oblast, a berači gljiva neće biti oštećeni, rekao je pomoćnik ministra za šumarstvo i lovstvo Republike Srpske Goran Zubić.\n"Oni će prilikom kontrole u šumskom gazdinstvu pokazati taj dokument i neće imati problema. Takođe, ta lica će proći određenu obuku da pravilno prikupljaju ostale šumske proizvode kako ne bi došlo do degradacije u staništu. Nikakvu drugu obavezu neće imati u odnosu na prethodni pravilnik", rekao je Zubić za "Glas Srpske".\n"Smatramo da je, na primjer, kilogram gljiva za potrebe jednog domaćinstva dnevno sasvim dovoljan", ocijenio je Zubić.\n"Mnoge firme ranije se nisu pridržavale tog propisa, a tome u prilog govore podaci da su firme koje se bave preradom i prodajom ostalih šumskih proizvoda lani izvezle robu u vrijednosti od 23 miliona KM, a `Šumama Srpske` na ime korišćenja uplatile su samo 8.000 KM, umjesto više od milion KM, iako ovdje treba uzeti u obzir da one imaju i vlastitu proizvodnju", rekao je Zubić.\n"Kontrolu na terenu će vršiti lugari, koji će provjeravati da li sakupljač ima identifikacioni broj i evidencioni blok u kojoj upisuje količine", rekao je Zubić.


Poziv za učešće u Evropskoj sedmici robotike i Evropskoj noći istraživača – EFM.BA\nPozivamo istraživače, naučnike, učenike, studente, škole, fakultete i akademsko osoblje, udruženja i nevladine organizacije, kompanije, kao i sve ljubitelje nauke i robotike da se pridruže u obilježavanju Evropske sedmice robotike i Evropske noći istraživača 2020!\nEvropska sedmica robotike (23. – 29. novembar) se održava desetu godinu zaredom širom Evrope, a ovogodišnja proslava je posebna jer Bosna i Hercegovina po prvi put organizuje centralni događaj (23.-25. novembar) pod temom “Robotika za čovječanstvo”. Evropska sedmica robotike će se održati online te će omogućiti brojne sadržaje (sajmove, radionice, webinare, predavanja, eksperimente i takmičenja). Vođeni temom “Robotika za čovječanstvo”, cilj događaja je predstaviti pozitivne učinke robotike i tehnologije na svakodnevni život, ekonomiju i zdravlje, a naročito potencijale tehnologije za uspješnije savladavanje trenutnih globalnih izazova.\nEvropska sedmica robotike je započeta 2011. godine nastojanjem Evropske zajednice robotike za unapređenjem razvoja društva robotike širom Evrope. Centralni događaj 2020. godine u Bosni i Hercegovini organizuju Udruženje BALKANFILM i Info centar Evropske unije u Bosni i Hercegovini u saradnji sa partnerima širom Bosne i Hercegovine.\nIako u nešto drugačijem obliku i prilagođenog sadržaja, Evropska sedmica robotike se po prvi put obilježava zajedno sa najvećom proslavom nauke u Bosni i Hercegovini i Evropi – Evropskom noći istraživača!\nEvropska noć istraživača je tradicionalna proslava naučnih dostignuća i istraživanja koja više od decenije okuplja sve ljubitelje nauke. Evropska noć istraživača priprema poseban sadržaj za ovu godinu, u trajanju od novembra do kraja 2020. godine s centralnim događajem 27. novembra kako bi kroz online platforme, radionice, predavanja, takmičenja, eksperimente i brojne zanimljivosti mogli zajedno proslaviti nauku i istražiti nepoznato.\nUkoliko se želite pridružiti i sudjelovati u aktivnostima, pokazati javnosti vaše izume i razmijeniti ideje za unapređenje i promociju robotike i nauke u Bosni i Hercegovini i Evropi, prijavite se na dole navedene kontakte i pridružite se!\nEvropsku noć istraživača u Bosni i Hercegovini zajedničkim snagama realizuje konzorcij sačinjen od Tidea d.o.o. Banjaluka, Udruženja BALKANFILM i Instituta za hidrotehniku d.d. Sarajevo (HEIS) u saradnji sa partnerskim organizacijama širom Bosne i Hercegovine. Evropska noć istraživača realizuje se pod pokroviteljstvom programa Evropske unije Horizont 2020.\nKontaktirajte nas za više informacija i načine učešća:\nZa Evropsku sedmicu robotike: events@euic.ba\nZa Evropsku noć istraživača: www.nocistrazivaca.ba / info@nocistrazivaca.ba\nPoziv je otvoren do 20. novembra 2020. godine.\nAutor urednikObjavljeno 27. 10. 2020. Kategorije Vijesti iz Centra\nPrethodno Prethodni članak: Proglašeni najbolji filmovi 9. DUFF-a , ove godine u online izdanju\nSljedeća Sljedeći članak: Jubilarni 5. GuitarUnited Fest!


Uskoro direktni letovi do Šarm el Šeika i Kaira\nTanjug 29. jula 2021. 06:55\nBEOGRAD – Uskoro će biti uvedeni novi direktni letovi između Srbije i Egipta i to od Beograda do Šarm el Šeika, a od aprila i do Kaira, što će građanima Srbije otvoriti brojne mogućnosti za upoznavanje te afričke zemlje, izjavio je prvi čovek Er Kaira Husein Šerif.\nŠerif je sinoć za Tanjug rekao da će povećati broj letova i proširiti mrežu, da će bolje povezati Srbiju sa Egiptom, te da će to biti dodatni pozitivni korak u bilateralnoj saradnji.\nPrema njegovim rečima, to će doprineti da se pojačaju međusobne mreže letova Er Srbije i Er Kaira. Dodao je da će putnicima na taj način biti na raspolaganju i mreža Ižipt era.\nGrađani Srbije koji rade i žive u Africi moći će sada direktno preko Kaira da lete za Beograd, a ne preko Istanbula, ili nekog evropskog grada.\n„Mnogo ljudi iz Srbije živi u Južnoafričkoj Republici i uskoro će dobiti najlakšu mogućnost da se vrate kući, a to je preko Kaira, što će im olakšati putovanje“, rekao je Šerif.\nDodao je da će i ljudi iz Afrike preko Beograda lakše stizati na Balkan i u Evropu.\n„Razvijaćemo turizam, olakšati dolazak biznismena i investitora“, rekao je Šerif i dodao da bi i vizna liberalizacija ili vizne olašice omogućile i da veći broj Egipćana dolazi u Srbiju.\n„Jedna od tema razgovora sa zvaničicima Srbije bila je zašto Egipćani ne dolaze u Srbiju, a razlog su vize koje ih blokiraju“, rekao je Šerif i naveo primer da je nakon vizne liberalizacije između Albanije i Egipta uspostavljeno šest letova nedeljno.\nU sredu na letu između Kaira i Tirane nema nijedog slobodnog mesta do sredine avgusta, rekao je on i naveo da je uveren da bi slična odluka dovela mnoge ljude u Srbiju, turiste i investitore.\nČlanovi egipatske delegacije na čelu sa guvernerom Južnog Sinaja Khaled Foda Sadikom, a sa kojima je Tanjug razgovarao, rekli su da se veoma raduju što će turistima iz Srbije biti olakšan dolazak u Šarm el Šeik, čuveno letovalište i biser Sinaja, koji živi tokom cele godine bez obzira na godišnja doba i nudi aktivan i pasivan odmor, uključujući i škole za trenere delfina.\nŠarm el Šeik je najpoznatije egipatsko mondensko letovalište, nalazi se na 480 km od Kaira, u azijskom delu Egipta na jugu sinajskog poluostrva, a njegovi su zvaničnici u poseti Beogradu.\nObalu dugu 15 kilometara čine tri koralna zaliva u kojima je zahvaljujući bogatom morskom svetu, sprudovima i koralima kupanje ili ronjenje poseban i jedinstven doživljaj.


Evropska unija podržava napore Srbije ka fiskalnoj konsolidaciji\nMinistri finansija i privrede EU i predstavnici Evropske centralne banke prepoznaju napore Srbije usmerene ka fiskalnoj stabilizaciji i osnaživanju održivog ekonomskog rasta, konstatovano je na ministarskom dijalogu u Briselu kome je prisustvovao ministar finansija Lazar Krstić sa predstavnicima Narodne banke Srbije.\nKrstić je kolegama iz Evropske unije i zemalja kandidata potvrdio posvećenost nove vlade evropskom integracijama i ekonomskim reformama. On je istakao da su ciljevi poput stabilnog rasta zasnovanog na izvozu, umanjenja deficita i jačanja finansijske stabilnosti samo deo onoga što se planira u narednim godinama.\nTo je plan za naredne tri do četiri godine u kojima predstoji ozbiljna i duboka reforma javnih preduzeca, završetak restrukturiranja 157 preduzeća sa državnim vlasništvom, i konsolidacija drzavnog udela u finansijskom sektoru. Izmene zakona o radu, pažljiva kontrola subvencija u skladu sa pravilima EU koja važe u toj oblasti, kao i uspostavljanje strože fiskalne discipline u javnom sektoru uopšte, zadaci su nove vlade koje je naglasio ministar Krstić. Pred Srbijom su, prema njegovim rečima, ambiciozni i ispravno postavljeni planovi, a jedan od najvećih zadataka je i reforma javne uprave.


Kongresni centar Master Novosadskog sajma obeležava deceniju uspešnog rada\nBack PRIVREDA INSTITUCIJE Kongresni centar Master Novosadskog sajma obeležava deceniju uspešnog rada\nponedeljak, 19 decembar 2016 09:33\nKongresni centar „Master“ Novosadskog sajma ove godine, obeležava deceniju postojanja i uspešnog rada, koju će svečano obeležiti u sredu, 21. decembra, u 17 časova, u Velikoj sali Kongresnog centra „Master“, Hajduk Veljkova 11.\nProslavi jubileja pridružiće se i Kongresni biro Srbije, koji je osnovao jaku mrežu usluga u kongresnoj industriji sa glavnim ciljem da promoviše Srbiju kao destinaciju za održavanje međunarodnih kongresa. Klub kongresnih ambasadora Srbije će, upravo, na proslavi desetogodišnjice rada Kongresnog centra „Master“ biti proširen novim članovima, istaknutim pojedincima. Biće to prilika da se iskaže zahvalnost onima koji su doprineli razvoju kongresne industrije u Srbiji, ali i da se učvrsti partnerski odnos sa Kongresnim centrom Novosadskog sajma.\nTuristička organizacija Srbije, kroz sektor Kongresnog biroa Srbije, promoviše našu zemlju\nkao destinaciju za održavanje međunarodnih kongresa. Partneri su hoteli, kongresni prostori, specijalizovane agencije i ostali pružaoci usluga u kongresnoj industriji. Poseban značaj imaju zajedničke aktivnosti sa domaćim profesorima, naučnicima i stručnjacima čiji ugled u međunarodnim asocijacijama im omogućava da podnesu kandidaturu za održavanje međunarodnih skupova u Srbiji. Uspešna saradnja u kontinuitetu doprinela je da se kao zemlja već nekoliko godina zaredom nalazimo među prvih 50 destinacija u svetu, mereno brojem skupova međunarodnih udruženja.\nZbog svega navedenog, osnovan je Klub kongresnih ambasadora Srbije sa idejom da se istaknutim pojedincima oda priznanje za njihov entuzijazam i rad na promovisanju zemlje, i kao podsticaj za buduću saradnju kongresne industrije i strukovnih udruženja aktivnih na međunarodnom planu. Dosadašnji članovi Kluba kongresnih ambasadora Srbije postali su predstavnici domaćih udruženja koji su, zajedno sa kongresnom industrijom u našoj zemlji, prošli čitav put u pripremi i dobijanju kandidature za održavanje međunarodnog skupa.\nDodela nagrada biće održana u Novom Sadu, drugom po veličini i značaju univerzitetskom\ncentru i kongresnoj destinaciji u Srbiji, čiji Kongresni centar slavi deset godina uspešnog rada. Stoga će ovo istovremeno biti prilika da se iskaže zahvalnost partnerima koji su, kroz saradnju sa Kongresnim centrom „Master“, dali doprinos razvoju kongresne industrije u Srbiji.


Obradović pred Olimpijakos: Prete sa svih pozicija NOVA portal\nObradović pred Olimpijakos: Prete sa svih pozicija\nKošarka Autor:Beta09. dec. 202015:54\nSaša Obradović, trener košarkaša Crvene zvezde, rekao je da njegova ekipa mora da igra dobro ako želi da pobedi Olimpijakos u Evroligi.\n„Olimpijakos ne izgleda isto u odnosu na pre tri četiri nedelje, imali su problema sa koronavirusom, povredama nekih igrača. Sada izgledaju drugačije, svi su tu, i vratili su se na odličan način pobedom u Barseloni. Moraćemo da igramo dobru utakmicu kako bismo došli do bodova“, rekao je Obradović za klupski sajt.\nZvezda traži pleja, rastala se sa Ročestijem\nZvezda u četvrtak od 19 sati dočekuje Olimpijakos u 13. kolu Evrolige.\n„Bez obzira na činjenicu da igraju najmanji broj utakmica od svih ekipa u Evroligi, košarkaši Olimpijakosa imaju ogromno iskustvo, pretnje na svim pozicijama, odlične igrače, i rekao bih, najbolji plejmejkerski tandem možda i u celoj ligi, u vidu Slukasa i Spanulisa koji su godinama važni u evropskoj košarci. Odlični ‘fizikalci’ na pozicijama visokih igrača, koji uz to i odlično trče, pozicioniraju i odlično skaču. To je nešto na šta moramo da obratimo pažnju kako bismo pobedili“, kazao je Obradović.\nZvezda će protiv Olimpijakosa igrati bez Lengstona Hola, koji je obnovio povredu.\nKošarkaš crveno-belih Ognjen Dobrić rekao je da Zvezdu čeka utakmica sa neugodnim protivnikom koji je dobro raspoložen posle pobede u Barseloni.\n„Vrlo iskusna ekipa koja ima dovoljno vremena da se priprema za jedino takmičenje, a to je Evroliga, jer nemaju nikakvih obaveza u domaćem šampionatu. Vratili su Slukasa, ove sezone odlično igraju Mekisik i Martin koga dobro poznajemo iz prošle sezone, kao i Čarls Dženkins, Vezenkov je takođe odličan ove sezone. Naravno, nikada ne treba zaboraviti Spanulisa i Printezisa, sjajne igrače i ljude koji su lična karta Olimpijakosa i svih njihovih najvećih uspeha. Međutim, moramo da gledamo samo sebe. Moramo da pronađemo naš ritam, da odigramo dobru utakmicu i dođemo do pobede. Neće biti lako, ali želimo da se vratimo našoj igri koja nas je krasila u prethodnom periodu i donosila nam pobede u ovakvim mečevima“, naveo je Dobrić.\nEvroligaKK Crvena zvezdaKK OlimpijakosOgnjen DobrićSaša Obradović


Zapadni obaveštajci veruju da se ličnost Vladimira Putina dramatično promenila tokom proteklih pet godina i da 69-godišnji predsednik Rusije ispoljava sve veću i očigledniju paranoju u vezi sa svojim zdravljem.\nFoto: Mikhail Klimentyev, Sputnik, Kremlin / EPA;\nIako je promena u karakteru primetna, kako kažu obaveštajni izvori, nije poznato šta bi mogao biti uzrok tome, a moguća objašnjenja kreću se u rasponu od raka, Parkinsonove bolesti i početka demencije do upotrebe steroida za lečenje nekog drugog stanja, preneo je "Gardijan".\n- Veliki znak da je Putin zabrinut za svoje zdravlje je to što je očigledno zabrinut zbog korona virusa - rekao je izvor iz obaveštajnih službi, ukazujući na Putinovo insistiranje da sedi podalje od stranih lidera kao što su francuski predsednik Emanuel Makron ili čak njegov sopstveni ministar odbrane Sergej Šojgu.\nSreo se samo sa kineskim liderom Sijem Đinpingom prošlog meseca nakon što su sa obe strane preduzete detaljne mere predostrožnosti protiv korona virusa.\n- Pokrivanje Rusije je prilično dobro i iz perspektive ljudi i iz perspektive obaveštajnih službi. Ali postoji siva tačka kad je u pitanju Putinovo lično zdravlje. Ono što znamo jeste da je došlo do vidljive promene u njegovom donošenju odluka u poslednjih pet godina – rekao je zapadni izvor.\nSpekulacije o Putinovom dugoročnom zdravlju su široko rasprostranjene među ruskim stručnjacima u zapadnim obaveštajnim agencijama. “Gardijan” navodi da je slične tvrdnje objavio “Dejli mejl” tokom vikenda ali da nema dokaza da se potkrepi bilo koja od cirkulišućih teorija.\n"OVO BI MOGLO DA VODI DO TREĆEG SVETSKOG RATA" Kijev optužuje Ruse da NAMERNO GAĐAJU CIVILE, Izrael moguć posrednik u pregovorima\nUMIRU BEZ LEKOVA Katastrofa u Marijupolju: Sahranjuju tela komšija u dvorišta, OSTAJU BEZ HRANE I VODE, objavljeni snimci razaranja (FOTO, VIDEO)\nŠTA JE ISTINA O BIOLOŠKOM ORUŽJU? Rusija optužuje Ameriku, a Peking PODGREVA SUMNJE o tajnim laboratorijama u Ukrajini\nA “Dejli mejl” je objavio, pozivajući se na obaveštajne izvore, da Putin pati od moždanog poremećaja izazvanog demencijom, Parkinsonovom bolešću ili "istupima besa" kao posledica lečenja karcinoma steroidima. Pozivajući se na izvore bliske Kremlju, viši zvaničnici alijanse "Petoro očiju", koja se sastoji od Kanade, Australije, Novog Zelanda, SAD i Britanije, veruju da postoji psihološko objašnjenje za odluku ruskog predsednika da napadne Ukrajinu.\nObaveštajna zajednica deli sve veći broj izveštaja o “sve nestalnijem ponašanju“ 69-godišnjeg Putina, u kombinaciji sa naduvenim izgledom na nedavnim snimcima – i apsurdnom distancom na kojoj insistira da se drži od posetilaca Kremlja, naveo je “Dejli mejl”.\nNavodi se da je Putin stavio u kućni pritvor šefa FSB Sergeja Besedu i njegovog zamenika Anatolija Boljuha nakon što ih je okrivio za obaveštajne propuste zbog kojih je njegova vojska pretrpela niz poraza u Ukrajini. Obaveštajni podaci, za koje "Dejli mejl" navodi da su predati višim britanskim političarima, ukazuju da je Putin pretrpeo "psihičko pogoršanje izazvano fiziološkim faktorima".\nOni teoretišu da Putin ili pati od moždanog oboljenja, kao što je Parkinsonova bolest ili oblika demencije, ili da ima rak i da je medicinski tretman koji prima promenio ravnotežu njegovog uma. Poslednja teorija, koju britanski obaveštajci smatraju kredibilnom, je da je mentalno pogoršanje posledica “istupa besa” izazvanih dužom upotrebom steroida.\nIzvori navode da je Putinova odluku da se fizički izoluje od posetilaca znak straha od "komorbiditeta" – drugih ozbiljnih zdravstvenih stanja koja bi mogla da povećaju rizik od smrti – ili upotrebe lekova koji suzbijaju imuni sistem, ostavljajući ga otvorenim za infekcije.\n"Gardijan" ukazuje da se veruje da je Putin primio tri vakcine protiv kovida. Jedan zapadni izvor tvrdi da je primio "Fajezr", iako je Putin u junu prošle godine rekao da je primio "Sputnjik".\nRuske trupe u Ukrajini\nrusija ukrajina vesti Vladimir Putin Zdravlje


Nema zainteresiranih za imovinu Livteksa |\nNema zainteresiranih za imovinu Livteksa\nNa prvi javni oglas za prodaju pokretne i nepokretne imovine stečajnog dužnika – Fabrike vunenih tkanina “Livteks” u Livnu nije stigla nijedna ponuda kupaca, a razlog je, vjerovatno, visoka početna cijena imovine čija je vrijednost procijenjena na 10.899.000 KM, potvrdio je predsjednik Sindikata radnika ovog preduzeća Frano Zoroja.\nZoroja je rekao novinarima da će stečajni upravnik “Livteksa” Osman Džaferović, nakon neuspješne prve prodaje, podnijeti izvještaj Skupštini povjerilaca preduzeća u stečaju, a zatim će u roku od 15 dana biti objavljen drugi oglas za prodaju na kome će početna cijena imovine biti smanjena za 30 do 40 odsto.\n“Ako ni na drugom oglasu ne bude kupaca, objavljuje se treći oglas sa ukupnom cijenom koja neće biti veća od pet miliona maraka, a ako ni tada ne bude zainteresovanih vjerovatno će se pristupiti parcijalnoj, odnosno pojedinačnoj prodaji imovine”, pojasnio je Zoroja.\nPredsjednik Sindikata radnika “Livteksa” rekao je da ukupne obaveze ovog preduzeća iznose 8.255.000 KM, od čega obaveze prema radnicima iznose 1,2 miliona maraka, a obaveze za penzijsko-invalidsko osiguranje 1.165.000 KM.\nZbog neizmirenih obaveza, blokade računa i nemogućnosti pokretanja proizvodnje, “Livteks” nije aktivan od 2007. godine, pa je u junu prošle godine pred Opštinskim sudom u Livnu otvoren stečajni postupak.


Rešena misterija Jupiterovih obojenih pojaseva - National Geographic Srbija\nRešena misterija Jupiterovih obojenih pojaseva\nOBJAVLJENO: 10. 08. 2018.\nJupiter, najveća planeta u Sunčevom sistemu, gasovita je, većinom od vodonika i helijuma, te nema čvrste površine kao Zemlja.\n"Naučnici su dugo raspravljali koliko duboko vazdušne struje dosežu ispod površine atmosfere Jupitera i drugih gasovitih divova te zašto se ne pojavljuju u unutrašnjosti Sunca", rekao je Navid Konstantinu, šef istraživanja na australijskom univerzitetu.\nNovi dokazi s NASA-ine svemirske letelice Džuno pokazuju kako te struje dosežu dubine i do 3.000 kilometara, kazali su naučnici.\nDžefri Parker, saradnik studije, rekao je kako njihova teorija pokazuje da struje potiskuje snažno magnetno polje.\n"Gas u unutrašnjosti Jupitera je magnetizovan, stoga smatramo da naša nova teorija objašnjava zašto struje idu toliko duboko ispod površine atmosfere gasnog diva, ali ne i dublje", kazao je Parker.\nSaznajte i Kakvu je ulogu Jupiter imao u formiranju ranog Sunčevog sistema?\n"Nema kontinenata i planina ispod atmosfere Jupitera koje bi ometale put vazdušnim strujama", kaže Parker.\nNesvakidašnje fotografije: NASA zabeležila Jupiterovu "Zonu sumraka" (VIDEO)


Rusija: Nacionalisti protestovali protiv Putina | Starmo\nNaslovnica Život Rusija: Nacionalisti protestovali protiv Putina\nRusija: Nacionalisti protestovali protiv Putina\nMoskva — Pristalice ruskih nacionalističkih grupa okupile su se u sibirskom gradu u znak protesta protiv predsjednika Vladimira Putina dok je zemlja obilježavala godišnji praznik Dana nacionalnog jedinstva, prenosi redakcija Radija Slobodna Evropa na engleskom jeziku.\nOtprilike 100 aktivista održalo je takozvani Ruski marš u gradu Barnaulu 4. novembra, držeći plakate s natpisima “Rusija je sve, sve ostalo je ništa” i “Bez Sibira Rusija je mrtva zemlja”.\nNeki od demonstranata kritizirali su Putina zbog “autoritarnosti” i izrazili podršku tekućim protestima u dalekom istočnom gradu Habarovsku protiv poteza Kremlja da uhapsi guvernera regije.\nDan nacionalnog jedinstva uspostavio je Putin 2005. godine kao zamjenu za obilježavanje boljševičke revolucije iz sovjetskog doba.\nGodinama su ruski zvaničnici pokušavali promovirati praznik, koji formalno označava pobjedu na bojnom polju nad poljskim snagama 1612. godine, kao način za jačanje patriotizma.\nDesničarske, nacionalističke i monarhističke grupe iskoristile su dan za postavljanje ksenofobnih i antiimigrantskih marševa u ruskim gradovima, a proteklih praznika dolazilo je do prepirki između demonstranata i policije za nerede.\nPrethodne demonstracije takođe nisu uspjele da prikupe veći odziv.\nOve godine vlasti u Moskvi i većini drugih ruskih gradova nisu dozvolile održavanje skupova pozivajući se na mjere opreza protiv koronavirusa.\nMoskovska policija privela je najmanje 30 nacionalističkih aktivista koji su pokušali održati Ruski marš uprkos zabrani.\nLider Ruske pravoslavne crkve patrijarh Kiril obilježio je Dan nacionalnog jedinstva polaganjem cvijeća na spomenik na moskovskom Crvenom trgu kojim se obilježava Kuzma Minin i Dmitrij Požarski, vođe ruskog otpora protiv poljskih osvajača u 17. stoljeću, navodi RSE.


JANA MIHAJLOVA: Ista pravila bi trebalo da važe za sve kompanije - Nira Press\nPočetna » JANA MIHAJLOVA: Ista pravila bi trebalo da važe za sve kompanije\nSavet veruje u ravnopravan tretman svih na tržištu. Najvažnije je uspostaviti transparentan sistem u kome nema diskriminacije između stranih i domaćih firmi, kao ni između velikih i malih kompanija\nTrenutno okruženje u Srbiji administraciji pruža previše diskrecionih prava i time se stvaraju uslovi za nejednak tretman različitih učesnika na tržištu. Savet je osnovan sa ciljem da podrži uvođenje dobro regulisanog okruženja kojim bi se obezbedio jednak tretman svih učesnika na tržištu, navodi za Magazin Biznis Jana Mihajlova, predsednica Saveta stranih investitora. Ona podseća i da su strane kompanije koje rade u Srbiji lokalne i podležu istim zakonima i propisima kao i druge lokalne kompanije.\n„Savet veruje u ravnopravan tretman i, prema tome, smatramo da bi ista pravila trebalo da važe za sve kompanije. Najvažniji element je uspostaviti transparentan sistem koji bi značio da nema diskriminacije između stranih i domaćih firmi, kao ni između velikih i malih kompanija”, ukazuje naša sagovornica.\n• Šta su najveći problemi kompanija okupljenih u FIC-u?\n– Potrebno je uslova poslovanja. Za to je neophodan završetak procesa privatizacije i uvođenje korporativnog upravljanja u javnim preduzećima. Zatim, neophodno je povećati transparentnost, odgovornost i omogućiti sistemsku borbu protiv korupcije kroz reformu javne uprave. Smanjiti stepen birokratije i unaprediti kvalitet javne službe kroz digitalizaciju i dalji razvoj objedinjenog sistema e-Uprave.


Inflacija od početka godine 1,6 odsto – Bankar.me\nInflacija od početka godine 1,6 odsto\nMay 16, 2018 CRNA GORA, MAKRO, SVE VIJESTI Leave a comment\nPotrošačke cijene u aprilu u odnosu na mart, u prosjeku su ostale na istom nivou, dok su u poređenju sa istim mj esecom prethodne B godine više za 3,8 odsto, pokazuju preliminarni podaci Monstata.\nKako su naveli, stopa rasta potrošačkih cijena za prva četiri mjeseca, u odnosu na isti period 2017. godine, iznosila je 3,7 odsto. Takođe, cijene su od januara do aprila u prosjeku porasle za 1,6 odsto.\nZa mjesec su porasle cijene odjeće i obuće 0,8 odsto, a hrane, bezalkoholnih pića, rekreativnih aktivnosti i kulture, kao i energije za po 0,1 odsto. Snižene su cijene koje se odnose na stanovanje, vodu, struju i druga goriva za pola procentnog poena, te namještaja, opreme za domaćinstvo i održavanje stana, i neklasifikovanih dobara i usluga za 0,2 odsto.\nGodišnje stope inflacije rasle su za četiri mjeseca za alkohol i cigarete 24,5 odsto, odjeću i obuću 7,7 odsto, usluge hotela i restorana 6,2 odsto, prevoza 2,9 odsto, namještaja, opreme za domaćinstvo i održavanje 2,2 odsto.\nPOJMOVIinflacija u Crnoj Gori stopa inflacije\nPrevious Erste Grupa: Koliko i gdje je Kina prisutna u zemljama Centralne i Istočne Evrope\nSljedeći Pet savjeta iz Lego-a za uspješno lansiranje brenda\nInflacija u julu 0,3 odsto: Šta je najviše poskupilo?\nInflacija u aprilu 2,2 odsto


DODIK PORUČIO: Nova Vlada biće formirana do kraja meseca! • HAPPYTV.RS\n41 minutes ago • Posle ručka\nDODIK PORUČIO: Nova Vlada biće formirana do kraja meseca!\nPredsednik Republike Srpske Milorad Dodik očekuje da bi nova Vlada mogla da bude formirana do kraja meseca.\n- Moj cilj je stabilna većina koja će omogućiti nesmetano funkcionisanje institucija i pokazati da je Republika Srpska stabilniji deo BiH. Već od ponedeljka krećemo sa našim međustranačkim sastancima - naveo je Dodik..\n- Politiku ne možemo svoditi na to kome koje mesto pripada u vlasti. Imamo ozbiljna pitanja koje moramo da uradimo, među kojima je i promena mentaliteta mnogih ljudi koji dobijaju odgovorne dužnosti -rekao je Dodik.\n- Onaj koji to ne bude radio, neće biti potreban, jer je važno da imamo strukturu koja može da iznese probleme vremena koje dolazi i koja je nacionalna i patriotska - rekao je Dodik.\n- Položiću zakletvu u Narodnoj skupštini i predložiću novi zakon kojim će biti propisano da svi iz Srpske koji budu birani za nivo BiH moraju položiti zakletvu u Parlamentu Srpske. Ta odgovornost mora biti vidljiva - rekao je Dodik, koji je novoizabrani srpski član Predsedništva BiH.\n22.0741 minutes ago


Ateisti: Nikolićeve izjave su bizarne i nacističke\nUdruženje gradjana Ateisti Srbije saopštilo je danas da je “užasnuto” izjavama predsednika Srbije Tomislava Nikolića i optužilo ga da je još jednom prekršio odredbe Ustava Srbije, po kojem je crkva odvojena od države, kao i da je dao nacističke izjave zbog čega bi, kako su ocenili, trebalo da podnese ostavku.\nAteisti Srbije su podsetili da je Nikolić juče, prilikom polaganja kamena temeljca za Centare izvrsnosti Univerziteta u Kragujevcu, položio i vremensku kapsulu sa “bizarnom”, za naučni poduhvat potpuno besmislenom porukom: “Što čovek započne, nek’ Bog ne ospori”.\n“Smatramo potpuno ponižavajućim za jednu naučnu instituciju u narastanju da je predsednik države svodi na parametre apstraktne, izmaštane i primitivne božje volje”, navodi se u saopštenju.\nAteisti Srbije optužili su Nikolića da je istom prilikom “zapao u eugeničarski trans” i počeo da daje izjave koje su po svojoj retorici “prikladnije za Rajhstag 1935. godine, nakon usvajanja zloglasnih nacističkih Nirnberških zakona”.\n“Nikolić je dopustio sebi da kaže da: ‘Deca treba da se radjaju ovde, sa srpskim genetskim materijalom, sa srpskim kodom”, podseća se u saopštenju i dodaje da se sramota koju Srbiji “ovakvom užasnom, rasističkom izjavom čini Nikolić, teško se može sakriti, a kamoli sprati”.\n“Najmoralnije bi bilo da se povuče sa položaja koji ionako sistematski sramoti, te da se onda, oslobodjen obaveze da makar formalno poštuje sve gradjane Srbije, slobodno prepusti razvijanju svoje eugenike, u institucionalnim okvirima, koje zakoni Srbije predvidjaju”, piše u saopštenju.\n26.01.2016 u 15:59 / Odgovori\nPoštovani kolege ateisti, Nikolić kada bi imao moral i kada bi znao odredbe ustava Srbije, i kada bi bio oslobođen crkvenih dogmi i srednjovekonog svahtanja i kada bi znao da građanska drzava nije ista kao sveti Toma Akvinski, ne bi ovakve nebuloze govorio. To što se pozivate na moralne norme, da Nikolić daje ostavku, budi nadu da u Srbiji ima snaga koje nisu okupirana mrakom religije, fresaka i ranznih svetaca. Nama ateistima ostaje da se nadama da će doći kraj i ovakvih nebuloza.


NASA nudi astronautima jeftinije karte za svemir – Personal magazin\nSudeći prema najnovijim objavama NASA očekuje da spasi milione dolara pri transportu Međunarodne svemirske stanice, prilikom sledeće američke ljudske posade austronauta, što bi se prema najavama iz ove institucije trebalo desiti tokom 2017. Godine.\nAdministrator NASA-e, Čarls Bolden u svojoj izjavi navodi da je naporan I dugotrajan rad doveo da se Međunarodna svemirska stanica I lansiraje šatlova sa astronautima vrati na američko tlo I tako ukine zavisnost od Rusije.\nSAD je trenutno, tačnije od penzionisanja spejs šatl flote tokom 2011., zavisna od Rusije pri prevozu astronauta na orbitalne ispostave, koja pak Americi ovu uslugu naplaćuje 70 miliona američkih dolara po astronautu. Pri tom, nesigurni diplomatski odnosi sa Rusijom znatno povećavaju zabrinutost NASA-e\nInače, i “SpaceKs” i “Boing” planiraju svoje prve letove sa ljudskom posadom tokom 2017. godine .\nNASA nudi astronautima jeftinije karte za svemir was last modified: January 28th, 2015 by Redakcija\nBroj vladinih naloga u Kini na društvenoj mreži Weibo premašio 130 hiljada


Školama u Širokom Brijegu plaćano pet hiljada maraka po osobi Žurnal - Jedina slobodna teritorija\nFond za zapošljavanje osoba sa invaliditetom: Školama u Širokom Brijegu plaćano pet hiljada maraka po osobi\nObjavljeno: 14.10.2020. u 11:36h\nZa prekvalifikaciju, dokvalifikaciju ili školovanje, Fond za zapošljavanje osoba sa invaliditetom prethodnih godina plaćao je i do 5.000 KM po osobi, uglavnom u školama povezanim sa prodajom diploma u BiH. O finansiranju ove godine odlučuje i direktor jedne od tih škola - Bosiljko Čović, kojeg je Vlada FBiH imenovala u Upravni odbor Fonda\nPolovinom septembra Fond za profesionalnu rehabilitaciju i zapošljavanje osoba sa invliditetom raspisao je Javni poziv za dodjelu sredstava za financiranje i sufinanciranje programa profesionalne rehabilitacije osoba s invaliditetom u 2020. godini. Za prekvalifikaciju, dokvalifikaciju ili školovanje za školsku/akademsku 2020/2021. godinu Fond će izdvojiti 260 hiljada maraka.\nPrethodnih godina federalni Fond izdašno je plaćao školovanje i prekvalifikaciju osobama sa invaliditetom uglavnom u školama povezanim sa prodajom diploma u BiH. O finansiranju školovanja u ovim školama od polovine prošle godine odlučuje i direktor Obrazovnog centra Bosiljko Čović kojeg je Vlada FBiH imenovala u Upravni odbor Fonda.\nPET HILJADA MARAKA ZA PREKVALIFIKACIJU\nCentar za obrazovanje Široki Brijeg osnivač je Obrazovnog centra Mostar. Na adresi centra nalazi se i Visoka škola CEPS. Sve ove ustanove prethodnih godina imale su odličnu saradnju sa Fondom za profesionalnu rehabilitaciju i zapošljavanje osoba sa invaliditetom. Svake godine Fond je budžetskim novcem velikodušno plaćao osobama sa invaliditetom školovanje i prekvalifikaciju - od troškova školovanja i neophodnih pomagala do ishrane i prevoza do ovih škola.\nZa prekvalifikaciju jedne osobe sa invaliditetom plaćano je i do 5.000 KM Centru za obrazovanje Široki Brijeg. Primjera radi, jednoj osobi sa invaliditetom iz Mostara Fond je platio troškove prekvalifikacije za prodavača u Širokom Brijegu 3.430 KM. Pored toga, Fond je ovoj istoj osobi platio i 1.570 KM za troškove hrane i prevoza.\nPrekvalifikacija u Obrazovnom centru Mostar bila je nešto jeftinija- 2.850 KM po osobi. Jednoj osobi sa invaliditetom iz Mostara Fond je platio prekvalifikaciju za elektrotehničara 2.850 KM u Obrazovnom centru Mostar. Za prevoz i ishranu ove osobe, od Podharema u Mostaru do Bišće Polja gdje se nalazi Obrazovni centar, Fond je platio 1.216 KM! Za nabavku pomagala neophodnih za učenje ovoj osobi je odobrio 934 KM.\nPrethodnih godina, samo na jednom javnom pozivu Fonda za finansiranje vanrednog školovanja i prekvalifikaciju osoba sa invaliditetom, isplaćeno je više od 265.000 KM. Od tog iznosa više od 195.000 KM isplaćeno je za troškove školovanja, prevoza i ishrane za osobe sa invaliditetom koje su prekvalifikaciju radile u Centru za obrazovanje Široki Brijeg i Obrazovnom centru Mostar.\nU Širokom Brijegu nema nezakonitosti\nFederalnoj Vladi na čelu sa premijerom Novalićem, kao ni resornom federalnom ministru rada i socijalne politike Vesku Drljači povezanost Centra za obrazovanje sa prodajom diploma u BiH nije smetala pa tako nije bilo prepreka da polovinom prošle godine imenuju direktora ovog centra Bosiljka Čovića za člana Upravnog odbora Fonda za profesionalnu rehabilitaciju i zapošljavanje osoba sa invaliditetom.\n“Što se tiče istražnih radnji u srednjoj školi Centar za obrazovanje odraslih Široki Brijeg te istražne radnje nisu ukazale na bilo kakve nezakonitosti”, ponovio je krajem septembra državni tužilac Oleg Čavka u obavijesti o nesprovođenju istrage u predmetu prodaje diploma.\nKako Tužilaštvo BiH smatra da u Širokom Brijegu ne prodaju diplome nema prepreka da i federalni Fond budžetskim novcem nastavi izdašno finansirati školovanja u ovim školama kao i prethodnih godina.


Preminuo legendarni košarkaš Partizana Boban Petrović - BIGportal.ba\n27 Septembra, 2021 27 Septembra, 2021 0109\nNakon što je nedavno doživjeo saobraćanu nesreću, legendarni košarkaš beogradskog Partizana Boban Petrović preminuo je u 65. godini u bolnici u Južnoj Africi, gde je i živio.\n„Nekadašnji reprezentativac Jugoslavije i jedan od najboljih strelaca u istoriji crno-belih, poslednjih nekoliko dana života proveo je u bolnici. Zbog kovid mera, kontakt je bio vrlo ograničen, a jutros je sve zatekla vest da je prestalo da kuca srce legendarnog krilnog centra crno-belih„, objavio je KK Partizan.\nPetrović je rođen 19. jula 1957. u Kruševcu. Za Partizan je igrao od 1976. do 1985. godine i u tom periodu je bio jedan od najboljih igrača crno-belih. Boban Petrović je bio i član nacionalnog tima SFR Jugoslavije na Evropskom prvenstvu 1981, kada su „Plavi“ osvojili srebro, kao i godinu dana kasnije na Svetskom prvenstvu, kada je reprezentacija osvojila bronzanu medalju.\nU dresu Partizana Petrović je osvojio dva međunarodna kupa „Radivoj Korać“ (1978. i 1979. godine), dve titule nacionalnog šampiona (1979. i 1981) i Kup SFRJ (1979). Sa 3.618 postignutih poena na 273 utakmice, Boban Petrović je deseti najboji strelac u istoriji kluba.\nIN MEMORIAM: BOBAN PETROVIĆ (1957 – 2021)\nOstaće upamćena anegdota sa vraćanjem lopte na utakmici Olimpija – Partizan, između Bobana Petrovića i njegovog kuma, Petera Vilfana, koja je ostavila sve aktere meča u čudu.\nOsim za Partizan, Boban Petrović je igrao za francuski Rems, ljubljansku Olimpiju, špansku Manresu, Napredak iz Kruševca i belgijski Haselt.\nVreme i mesto komemoracije kao i sahrane Bobana Petrovića, biće objavljeni naknadno.\nKrunić preokretom do osmine finala u Nur-Sultanu\nMilan Popović iznio ŠOKANTNE tvrdnje o Severini\nKompanija Nothing će predstaviti pametni telefon 2022. godine


Sistemi za zastakljivanje terasa\nOsnovna namena sistema za zastakljivanje terasa je proširenje životnog prostora, uz minimalne promene u spoljašnjem izgledu objekta. Takođe po potrebi veoma brzo i sa lakim otvaranjem, terasi se vraća njena projektom predviđena namena.\nNa ovaj način zastakljena terasa će Vam omogućiti daleko duže korišćenje prostora, bez obzira na vremenske uslove. Komfor Vaše terase je dostupan tokom čitave godine.\nZastakljena terasa klizno-preklapajućim sistemom umanjiće gubitke toplotne energije usled infiltracije i do 50%. Povoljno utiče i na smanjenje nivoa buke, što pozitivno utiče na atmosferu u Vašem životnom prostoru.\nJednostruko kaljeno staklo od 8 i 10 mm koje se koristi u proizvodnji je i do 50 puta boljih mehaničkih svojstava od običnog stakla. Atesti koji su obavljeni u institutiima potvrdjuju da ovakvo staklo izdržava i udare vetra od preko 300Km/h.\nZa svaki projekat, nezavisno od obima posla, dostavljamo Vam radioničke crteže i 3D animaciju buduće zastakljene terase.\nPoŠaljite nam dimenzije VAŠE terase\nodgovorićemo ponudom u narednih 24H\nAdresa montaže ( Srbija i Crna Gora ) :\nSLIČNI SISTEMI: Pokretni stakleni pregradni zidovi


Deset novih aviona za "Er Srbiju" : Nadlanu.com\nDeset novih aviona za "Er Srbiju"\nObjavljeno 9. avg 2013. / 14:36:04\nVlada Srbije dala je saglasnost da se pokrene postupak nabavke deset aviona putem lizinga za "Er Srbiju" u cilju popunjavanja flote i realizacije planiranog reda letenja.\nReč je o nabavci "erbasovih" aviona na lizing u skladu sa ugovorom i sporazumom koji je potpisan 1. avgusta sa "Etihadom" iz Ujedinjenih Arapskih Emirata.\n"Za prvih pet aviona platiće se prva rata depozita od 750.000 dolara", precizirao je odlazeći ministar saobraćaja Milutin Mrkonjić za Tanjug. Za realizaciju tog zadataka zaduženo je Ministarstvo saobraćaja.\nVršilac dužnosti generalnog direktora "Jat ervejza" Velibor Vukašinović najavio je da će u narednih mesec dana u flotu srpske aviokompanije stići prvi "erbasov" avion, koji će biti uzet na lizing.\nVukašinović je precizirao da se može očekivati da novi avion bude u saobraćaju početkom oktobra i dodao da će prva grupa od 20 pilota u narednim danima početi obuku za letenje na "erbasovim" avionima.\nPredsednik "Etihada" Džejms Hogan je prilikom potpisivanja sporazuma o strateškom partnerstvu Jata i "Etihada" najavio najpre obezbeđivanje 10 novih aviona "erbas A319", ali i plan da i oni u narednih 24-36 meseci budu zamenjeni još modernijim avionima "boing 737".\nNacionalna avio kompanija Ujedinjenih arapskih emirata "Etihad ervejz" i Vlada Srbije uložiće maksimalno po 100 miliona dolara u novu srpsku aviokompaniju "Er Srbija", objavljeno je nakon potpisivanja sporazuma "Jat ervejza" i "Etihada", koji će imati 49 odsto udela u srpskoj aviokompaniji.\nKompanija "Etihad" i srpska vlada uložiće najpre po 40 miliona dolara, a kasnije će obezbediti dodatna sredstva u maksimalnom izosu od po 60 miliona dolara.\nNovi menadžment preuzeće upravljanje zajedničkom kompanijom "Er Srbija" početkom oktobra, a novi direktor je Dane Kondić.\n"Etihad" je potpisao petogodišnji ugovor sa Vladom Srbije o upravljanju srpskim nacionalnim avio prevoznikom.


Džaferović: Ne dovodite u pitanje granice BiH, izazvat ćete samo kraj Dejtona i entiteta\nNaslovnica NAJNOVIJE Politika Džaferović: Ne dovodite u pitanje granice BiH, izazvat ćete samo kraj Dejtona...\nŠefik Džaferović, član Predsjedništva Bosne i Hercegovine oglasio se saopćenjem za javnost a vezi s izjavama Ane Brnabić, srbijanske premijerke, koja je govorila o prekrajanju granica.\nBrnabić je, između ostalog kazala, govoreći o ukidanju granice između Albanije i Kosova,da su “očigledno granice na stolu i sada imamo da za neke (Kosovo i Albaniju) mogu da budu, a za Republiku Srpsku ne mogu”.\n-Neprihvatljivim, štetnim i opasnim smatram nastojanje pojedinih zvaničnika Republike Srbije i bh. entiteta RS da u javnim istupima sve češće povezuju rješavanje odnosa između Srbije i Kosova sa Bosnom i Hercegovinom, njenim granicama i statusom entiteta RS.\nTakvim izjavama, kojima se dovodi u pitanje teritorijalni integritet Bosne i Hercegovine i nepovredivost njenih međunarodno priznatih granica, ne doprinosi se poboljšanju odnosa između dviju država. Naprotiv, time se šalju loše poruke i bespotrebno stvaraju tenzije.\nZvaničnicima Republike Srbije, ali i zvaničnicima bh. entiteta RS, trebalo bi biti potpuno jasno da se međunarodno priznate granice Bosne i Hercegovine nikada neće promijeniti. Bilo kakav pokušaj narušavanja teritorijalnog integriteta ili prekrajanja njenih granica neće dovesti u pitanje Bosnu i Hercegovinu, ali bi svakako značilo ugrožavanje mira i stabilnosti cijele regije, kraj Dejtonskog mirovnog sporazuma, a time i entitetske unutrašnje strukture Bosne i Hercegovine nastale u Dejtonu.\nBosna i Hercegovina se ničim ne miješa u rješavanje odnosa Srbije i Kosova. Stoga, od zvaničnika Republike Srbije očekujem da i oni prestanu Bosnu i Hercegovinu dovoditi u bilo kakvu vezu sa dijalogom na relaciji Beograd-Priština – navodi se u saopćenju Šefika Džaferovića.


Sećanje na NATO bombardovanje na farmi u Podgorcu | MEDIJA CENTAR BOR - Borski Info - centar - Gradjanska čitaonica Evropa\nBor, Podgorac, 7. jun\nTekst i foto: Žarko Petrović\nI ove godine, na današnji dan, 7.juna, u prisustvu predstavnika boračkih organizacija Bora i Boljevca, Opštine Boljevac, građana i učenika škole u Podgorcu, kao i rodbine izginulih troje radnika, položeni su venci i cveće na spomenik žrtvama NATO agresije. Tog dana NATO avionu zasuli su bomabama ovčarsku farmu misleći da se na tom mestu krije srpska vojska. Poginulo je troje zaposlenih na farmi: Milija Andrejević i Nebojša Srbulović iz Podgorca i Slavka Marić iz Zlota.\nO tom strašnom zločinu agresora na tadašnju Srbiju i Jugoslaviju i nepokornosti naše vojske i naroda, govorili su dr Nebojša Marjanović, predsednik Opštine i Vojilsav Vijorović, zamenik predsednika SUBNOR-a Opštine Boljevac.\nPrethodni članakVukadinović i Đurić: Radićemo u interesu građana BoraSledeći članakSajam zapošljavanja u Negotinu 11. juna


Jubilej saradnje Kikinde i NIS-a | NIS\nNIS > Presscentar > Vesti > Jubilej saradnje Kikinde i NIS-a\nJubilej saradnje Kikinde i NIS-a\nU svečanoj Sali Narodnog muzeja u Kikindi, danas je obeležena desetogodišnjica saradnje NIS-a i grada Kikinde u okviru programa društvene odgovornosti “Zajednici zajedno”.\nTokom decenije uspešnog partnerstva, kompanija je u Kikindi uložila 170 miliona dinara i realizovala 156 projekata koji su unapredili uslove života i doprineli kulturnom, socijalnom i ekološkom boljitku lokalne zajednice. Višegodišnja podrška održavanju kulturne manifestacije „Mamut fest“, izgradnja Parka nauke, sanacija sportskih terena Odbojkaškog kluba „Kikinda“, opremanje kabineta za hemiju u Osnovnoj školi “Jovan Popović”, unapređenje uslova vrtića „Šilja“ u Novim Kozacima, uređenje foajea Narodnog pozorišta Kikinda, samo su neki od projekata čijom realizacijom je kompanija NIS doprinela društvenom razvoju zajednice u Kikindi.\nNa svečanosti koja je upriličena ovim povodom, prisustvovali su Bosiljka Srdić, zamenica gradonačelnika Kikinde, Milan Borenović, direktor Pogona Severni Banat iz NIS-a, predstavnici podržanih projekata, kao i mnogobrojne zvanice. Pored podsećanja na veliki broj projekata koji je NIS podržao u Kikindi, prisutni su imali priliku da uživaju i u nastupima dečijeg hora „Čuperak“, kao i akademskog društva za negovanje muzike „Gusle“, koji su takođe bili deo podrške NIS-ovog programa „Zajednici zajedno“.\nBosiljka Srdić, zamenica gradonačelnika Kikinde, ovom prilikom zahvalila se kompaniji NIS na desetogodišnjoj saradnji i izjavila: „Istakla bih da je područje Grada Kikinde najbogatije nalazište nafte i gasa i samim tim je naša saradnja drugačija nego u ostalim gradovima. Ta saradnja ne ogleda se samo kroz projekte i programe kojima je Naftna industrija Srbije podržala naše ustanove, organizacije i manifestacije u proteklih deset godina, već ta saradnja traje mnogo duže. Na naše veliko zadovoljstvo, nastavljeno je ulaganje kompanije u naš grad kroz program „Zajednici zajedno“. Istakla bih i da je posle deset godina ova saradnja podignuta na viši nivo, i verujem da ćemo je unaprediti i nastaviti na dobrobit svih građana Kikinde“.\nMilan Borenović, direktor Pogona Severni Banat iz NIS-a izrazio je zadovoljstvo saradnjom kompanije NIS i grada Kikinde: „Veliko je zadovoljstvo što danas sa našim partnerima iz Kikinde proslavljamo jubilej programa „Zajednici zajedno“. U pravu ste kad kažete da imamo poseban odnos sa Kikindom, prvenstveno zato što u njemu realizujemo poslove istraživanja i proizvodnje, kao jednu od naših glavnih biznis delatnosti i zato smatramo da je Kikinda naš važan biznis partner. Na kraju bih želeo da napomenem da ćemo kao kompanija i dalje nastojati da budemo uspešni i da radost i uspeh delimo kroz programe, kao što je „Zajednici zajedno“.\nKikinda je šesta «stanica» NIS-ovog karavana društvene odgovornosti «Zajednici zajedno» u okviru proslave jubileja saradnje sa 11 gradova i opština širom Srbije. Od 2009. godine kroz ovaj program uloženo je preko milijardu dinara i realizovano je više od 900 projekata koji su značajno unapredili život partnerskih zajednica širom Srbijie. Ujedno, grad Kikinda predstavlja i važan strateški grad za NIS, jer se u njemu nalaze glavne biznis delatnosti kompanije, poput istraživanja i proizvodnje, kao i maloprodajna mreža. Samo u 2017. godini NIS je u Kikindi uložio 17 miliona dinara u okviru kojih je realizovano pet projekata iz oblasti sporta, kulture, nauke i obrazovanja.


Pokretači Apela: Hajka na Amfilohija unapred pripremljena, dokaz da se sprema priznanje Kosova - Izazov\nNovi magazin 10. januara 2018. 13:33\nHajka na mitropolita crnogorsko-primorskog Amfilohija unapred je pripremljena i dokazuje da se vlast sprema da de fakto prizna nezavisnost Kosova, ocenili su danas pokretači Apela za odbranu Kosova i Metohije.\n„Utisak je da se samo čekao povod da se udari na Srspku pravoslavnu crkvu kao jedan od poslednjih bedema odbrane Kosova i Metohije. Ova hajka pokazuje da se sprema prihvatanje stolice za takozvano Kosovo u UN“, kazao je Ković na konferenciji za novinare u beogradskom Medija centru.\nOn je optužio Radio-televiziju Srbije (RTS) da je napravila „skandal bez presedana“ jer nije objavila sadržinu apela i spisak ljudi koji su ga podržali dok je u isto vreme, prenosila kritike predstavnika vlasti upućene mitropolitu Amfilohiju kao jednom od potpisnika.\n„Ovaj apel je zahtev da čuvamo mir a to se postiže čuvanjem granica. To je i poziv na zajednički život Srba i Albanaca“, kazao je Ković dodajući da bi ideje o eventualnoj podeli Kosova izazvale nestabilnost u celom regionu.\nPredsednik DSS-a Miloš Jovanović ocenio je da je izjava mitropolita Amfilohija u kojoj je izrazio bojazan da politika predsednika Srbije Aleksandra Vučića vodi „izdaji Kosova i Srbije“, izazvala „čudne i naivne reakcije vlasti i gotovo svih medija“.\n„Ja se ne bojim već mislim da ovakva politika vodi predaji Kosova i Metohije. Ako danas pokušamo da odmrznemo konflikt, možemo samo da očekujemo da Kosovo i Metohiju predamo Albancima a ako se to dogodi, izgubićemo mnogo više od dela teritorije“, kazao je Jovanović.\nĐakon Nenad Ilić ocenio je da je Apel za odbranu Kosova i Metohije „mirovna inicijativa par ekselans“ ali i da je opstanak Kosova u sastavu Srbije pitanje identiteta srpskog naroda.\n„Ideja da nam neko uzme Kosovo i Metohiju je koren budućih sukoba, zato je bolje zadržati zamrznuti konflikt“, ocenio je Ilić.\nKomentarišući kritike koje su predstavnici vlasti uputili mitropolitu crnogorsko-primorskom, Ilić je ironično zamolio vlast da „odštampa pravila dijaloga pa da znamo šta je naš tekst“.\n„Neka nas vlast pouči kako se vodi pravi demokratski dijalog. Što više ljudi bude potpisalo apel, pre će nam vlast dati uputstva“, kazao je Ilić.\n„S jedne strane izražena je bojazan da se ne ide u dobrom pravcu a s druge strane želja da onaj ko je na vlasti učini sve što je u njegovoj moći da ne dođe do onoga što niko ne želi“, rekao je Ilić dodajući da po pitanju Kosova i Metohije, „svi u crkvi imaju slično mišljenje“.


Naslovna » Vesti » Milenijum osiguranje DZO • Po meri pojedinca i porodica!\nPrednosti dobrovoljnog zdravstvenog osiguranja (DZO) Milenijuma došle su do izražaja u vreme epidemije Covida 19, kada je svim korisnicima Milenijum DZO paketa bila omogućena efikasna briga o zdravlju, uz obavezno poštovanje mera zaštite od virusa.\n“Svi naši paketi su se zaista pokazali kao veoma korisni našim osiguranicima, jer nisu morali da brinu o tome kako će doći do lekara radi redovne brige o zdravlju ili rešavanja nekog neodložnog zdravstvenog problema“, rekao je Darko Lazarević, direktor sektora za razvoj tehniku i obradu osiguranja u Milenijumu.\nPrema njegovim rečima, posebno su se izdvojili Smart paketi, kreirani tako da i porodicama i pojedincima pruže medicinske usluge po meri, a pri tome, iako za domaćinstva jesu trošak, za većinu nisu nedostižni.\n“Tako će, na primer, majka koja osigura sebe i dete starosti do šest godina, paket Smart 2000 sa pokrivenim troškovima za vanbolničko lečenje do 2.000 evra, uz jedan sistematski pregled godišnje i za sebe i za dete, plaćati 35,98 evra mesečno, odnosno 17,99 po članu porodice”, rekao je Lazarević.\nNajjednostavnije, uz telefonsko zakazivanje, svaki osiguranik može da obavi sistematski pregled, da se uveri da je sve u redu, ili da eventualno, odmah reaguje ukoliko se neki zdravstveni problem uoči.\nPrimera radi, za mlađi bračni par do 30 godina starosti, Smart paket 1000 Milenijum osiguranja, kojim se pokrivaju troškovi za vanbolničko lečenje do 1.000 evra, sa uključenim jednim sistematskim pregledom, košta mesečno 15,99 po članu porodice.\nOsnovna pokrića za Smart pakete obuhvataju preglede lekara opšte prakse, kao i specijalističke preglede po potrebi, kontrolne preglede, laboratorijske analize, dijagnostičke preglede, intervencije u ambulanti, a pokrivene su naknade za davanje terapije, hitan sanitetski prevoz, mentalno zdravlje u kriznim situacijama, kao i održavanje trudnoće.\nKako ističu u Milenijumu, ugovori o dobrovoljnom zdravstvenom osiguranju potpisiju se na period od 12 meseci, a svaki osiguranik dobija personalizovanu karticu. Za zakazivanje pregleda, bez čekanja i bilo kakvog odlaganja, sve što je potrebno jeste da osiguranici pozovu kontakt centar, kako bi im usluga bila pružena u nekoj od preko 200 zdravstvenih ustanova koje čine Mrežu.\nKada osiguranici pozivom kontakt centra zakažu pregled u nekoj od tih ustanova, Milenijum osiguranje direktno uplaćuje zdravstvenoj ustanovi po obavljenoj usluzi. Ukoliko, pak, osiguranik ode u neku ustanovu van ugovorene Mreže ili bez poziva kontakt centra, klijent tada plača na licu mesta, ali naknadno može da refundira troškove.\nTagovi: #milenijum osiguranje #dobrovoljno zdravstveno osiguranje


Talentovani mladi reprezentativac Srbije, Petar Rakićević (21,204) potpisao je u sredu trogodišnji ugovor sa KK Crvean zvezda mts, i odmah otputovao sa ekipom u Zadar.\nMladi reprezentativac Srbije Petar Rakićević novi je košarkaš Crvene zvezde mts!\nRakićević koji je visok 204 centimetara, igra na pozicijama plejmejkera, visokog beka i krila, a sa šampionom ABA lige i KLS potpisao je u sredu trogodišnji ugovor. Jedan od najtalentovanijih igrača na svojoj poziciji u svom uzrastu, odmah je sa ekipom otputovao u Zadar, gde će crveno-beli u trećem kolu ABA lige gostovati domaćem timu u četvrtak. Zvanično predstavljanje pred beogradskom publikom Petar će imati u nedelju kada Crvena zvezda mts dočekuje Megu.\nPetar je ponikao u Prokuplju (rođen 4.juna 1995.godine) gde je napravio prve košarkaške korake, a nakon dvogodišnjeg boravka u Čačku, od 2014.godine nastupao je sa velikim uspehom za ekipu „Metalca". Protekog leta bio je saigrač Marka Gudurića i Nikole Rebića u selekciji Srbije na EP za igrače do 20 godina, na kome je naš nacionalni tim osvojio zlatnu medalju.\nNovi igrač crveno-belih je u prethodne dve sezone bio jedan od najboljih igrača kluba iz Valjeva, a prelaskom u redove šampiona spreman je za veći izazov i razvoj kroz rad u sistemu KK Crvena zvezda Telekom i nastupe na velikoj evropskoj sceni.\nPetre, dobro došao u Crvenu zvezdu mts!\nSimanić novi "kralj" NBA 2K17


Šest turskih novinara osuđeno je pred sudom u Istanbulu na doživotnu robiju zbog umešanosti u neuspeli vojni udar 2016. godine, javila je turska državna novinska agencija "Anadolija".\nOsuđeni su Ahmet Altan, bivši glavni i odgovorni urednik lista "Taraf", njegov brat, profesor ekonomije i novinar Mehmet Altan, kao i istaknuti novinar Nazli Ildžak.\nBraća Altan optužena su za davanje šifrovanih poruka u televizijskom programu dan pre neuspelog vojnog udara 15. jula 2016. godine protiv predsednika Tajipa Erdogana.\nTurski Vrhovni sud naredio je oslobađanje Mehmeta Altana u januaru, ali je nižestepeni sud to odbacio.\nJoš tri optuženika osuđena su na doživotnu robiju jer su pokušali da aboliraju Ustav i zbace Vladu, javila je televizija "TRT Haber".\nNovinari su, takođe, optuženi za veze sa imamom Fetulahom Gulenom iz SAD, koga Turska krivi za neuspeli vojni udar.\nOni su optuženi za pokušaj obaranja Ustava i za članstvo u terorističkoj organizaciji.\nErdogan zapretio ofanzivom na severoistoku Sirije\nSAD i Velika Britanija pozdravile presudu za aferu "Državni udar"


DS traži ostavku gradonačelnika Novog Sada | Autonomija\nDS traži ostavku gradonačelnika Novog Sada\nDa hitno podnese ostavku kako bi grad vodili, stručniji, dobronamerniji i pristojniji ljudi\nGradski odbor Demokratske stranke (DS) iz Novog Sada, zatražio je danas ostavku gradonačelnika tog grada Miloša Vučevića, zbog kako navode, nestručnosti njega i njegovog tima koji loše vode grad.\nDS je kritikovao gradonačelnika Vučevića, jer svakodnevno učestvuje u obračunima sa političkim neistomišljenicima, a ne rešava “nagomilane probleme Novosađana”.\n“Ne ume da privuče investicije, da sanira probleme u javnim preduzećima, da obuzda apetite bahatih koalicionih partnera, ograniči stranačko zapošljavanje, da odgovori na pitanja opozicije”, piše u saopštenju.\nDS je dodao da su u Novom Sadu već mesecima raskopane ulice, koje stvaraju probleme u saopbraćaju, a da to gradonačelniku ne smeta, “već se bavi opozicijom i smetaju mu kritike, pitanja, i pokušaji da se pomogne”.\n“Pozivamo Vučevića da hitno podnese ostavku kako bi grad vodili, stručniji, dobronamerniji i pristojniji ljudi”, piše u saopštenju.


Turska se ne protivi uspostavljanju sirijske kontrole u Manbidžu - Sputnjik Srbija\nTurska se ne protivi uspostavljanju sirijske kontrole u Manbidžu\n11:56 05.03.2017 Preuzmite kraći link\nAnkara se ne protivi uspostavljanju kontrole sirijske vojske nad severnim sirijskim gradom Manbidžom, jer sirijska zemlja treba da pripada Sirijcima, izjavio je premijer Turske Binali Jildirim.\nErdogan: Krećemo na sirijski Manbidž\nPočetkom nedelje predsednik Turske Redžep Tajip Erdogan izjavio je da će sledeća faza turske vojne kampanje Štit Eufrata u severnoj Siriji biti usmerena na Manbidž koji je pod kontrolom Kurda i pozvao Partiju demokratske unije i jedinice kurdske narodne odbrane da napuste grad.\n„Mi ne smatramo negativnim scenario po kojem bi sirijski vojska ušla u Manbidž. Kurdske jedinice samoodbrane napuštaju grad. Sirijska zemlja mora pripadati Sirijcima“, rekao je Jildirim na mitingu u severnom turskom gradu Sinop.\nOn je dodao da je Manbidž ključan za rešavanje sirijskog problema.\nTurska doprema oklopnu tehniku na granicu sa Sirijom\nPronađen pilot oborenog sirijskog aviona (video)\noperacija "Štit Eufrata", vojna operacija, Binali Jildirim, Manbidž, Sirija, Turska


Fudbal: Super liga Srbije 2019/20, 25. kolo - Dan u Beogradu\nNaslovna » Izlasci » Sport » Fudbal: Super liga Srbije 2019/20, 25. kolo\nFudbal: Super liga Srbije 2019/20, 25. kolo\nAh Neša 3. mart 2020. Sport Postavite komentar\nOd petka do nedelje, od 6. do 8. marta 2020, igraće se Super liga Srbije. U Beogradu će, u okviru 25. kola, biti odigrane tri utakmice.\nU poslednje četiri utakmice, Čukarički je izgubio tri. Danas, 3. marta od 14.00, ova ekipa će odigrati prijateljski meč protiv člana Prve lige Srbije, Kolubare, na terenima FSS na Adi Ciganliji. To je dobra predigra za konsolidaciju i punu koncentraciju za utakmicu protiv Spartaka na Banovom brdu u petak. Ove dve ekipe sastale su prošle jeseni a fudbaleri Čukaričkog postigli su jedan gol što je bilo dovoljno za pobedu u gostima.\nRad dočekuje odlični TSC, najprijatnije iznenađenje ovog prvenstva, a Partizan igra derbi kola protiv Radničkog iz Niša. Ova utakmica uvek pleni i privlači pažnju bez obzira u kakvoj su formi rivali. Partizan je u prethodnom kolu odigrao utakmicu bez golova sa Crvenom zvezdom, a Radnički je na svom terenu pobedio Inđiju. Očekuje se bar tri gola ali i pobeda domaćina.\nOstali beogradski timovi igraće van prestonice: Zvezda igra protiv Mačve, a Voždovac protiv Inđije.\nSuper liga Srbije, 25. kolo\nČukarički – Spartak… 18.00\nMačva – Crvena zvezda… 16.00\nNapredak – Proleter… 16.00\nRad – TSC… 16.00\nRadnik – Javor… 16.00\nVojvodina – Mladost… 16.00\nPartizan – Radnički… 20.00\nInđija – Voždovac… 14.00\nTagovifk čukarički fk partizan fk rad fudbal izlasci sport super liga srbije zima u beogradu\nPrethodni DDOR BG Car Show 07 i 14. Motopassion: Lepota, snaga i strasti na jednom mestu\nSledeći Novi filmovi u bioskopima (5. mart 2020)


Vučić ne pominje sumnjivu promociju SNS-a na TV Hepi\nVladimir Kostić | 19. okt 2017.\nIako je Cenzolovka pisala o neplaćenih pola miliona evra za oglase Srpske napredne stranke za vreme predizborne kampanje 2016. godine, predsednik Vučić negira da je ta stranka nekom mediju ostala dužna\n„Evo vas ovde, predstavnici medija, kome je SNS ostao dužan od vas? Javite se ako je SNS nekome ostao dužan.“\nOvo je juče u Vlasotincu izjavio Aleksandar Vučić, predsednik Srbije i Srpske napredne stranke, reagujući na podatke iznete u istraživanju BIRN-a o sumnjivim donacijama njegovoj stranci.\nVučić je tako ponovio tvrdnju da SNS nije dužan nijednom mediju iako je Cenzolovka još u februaru pisala o tome kako je tokom kampanje za parlamentarne izbore u aprilu 2016. godine ova stranka na TV Hepi promovisana u vrednosti od preko 60 miliona dinara. Taj iznos najmanje deset meseci, do februara 2017, nije plaćen.\nPodsetimo da je Vučić nakon objavljivanja teksta slično izjavio, rekavši da će tvrdnje o neplaćanju proveriti.\nIstraživanje Cenzolovke je pokazalo da je Televizija Hepi za vreme kampanje 2016. godine, mesec dana besplatno emitovala promotivne spotove naprednjaka, bez ugovora i deklaracija, bez kojih se spotovi, prema Zakonu o oglašavanju, ne mogu emitovati.\nDirektorka TV Hepi Aleksandra Krstić tvrdila je da im je oglašavanje naručila izvesna MP Media, predstavljajući se da to radi u ime SNS-a, da bi u trenutku kada je račun trebalo da se plati, Srpska napredna stranka odbila da to učini, tvrdeći da oni nemaju nikakve veze sa tom agencijom. Inače, Hepi je jedina televizija sa nacionalnom frekvencijom na kojoj se naprednjaci formalno nisu oglašavali.\nAgencija za borbu protiv korupcije je zbog mogućih nepravilnosti čitav slučaj dostavila Trećem osnovnom javnom tužilaštvu, gde ni nakon istrage nije utvrđeno ko je odgovoran.\n„Imajući u vidu dosadašnja iskustva u sličnim situacijama, teško se dolazi do utvrđivanja lica“, objašnjeno nam je tada u tužilaštvu.\nTako je ostalo nejasno kako to da u Srpskoj naprednoj stranci nisu primetili da se na jednoj od nacionalnih televizija emituju spotovi bez njihovog odobrenja i znanja.\nNije razjašnjeno ni ko je bio kurir koji je donosio materijal za oglašavanje ili bar ko ga je platio za tu uslugu.\nCENZOLOVKA U PONEDELJAK: Kako je TV Hepi ostala bez pola miliona evra za oglase SNS-a?\nVučić: Proveravamo priču da nekoj televiziji nešto nije plaćeno\nAleksandar Vučić SNS TV Hepi\n← CINS-u i KRIK-u nagrada za etiku i hrabrost „Dušan Bogavac“\nNovac za medije u Beogradu dobile tek osnovane firme →